iso4217:EUR 7437003B5WFBOIEFY714 2025-01-01 2025-12-31 7437003B5WFBOIEFY714 2024-01-01 2024-12-31 7437003B5WFBOIEFY714 2025-12-31 7437003B5WFBOIEFY714 2024-12-31 7437003B5WFBOIEFY714 2023-12-31 ifrs-full:IssuedCapitalMember 7437003B5WFBOIEFY714 2023-12-31 ifrs-full:ReserveOfGainsAndLossesOnFinancialAssetsMeasuredAtFairValueThroughOtherComprehensiveIncomeMember 7437003B5WFBOIEFY714 2023-12-31 ifrs-full:OtherReservesMember 7437003B5WFBOIEFY714 2023-12-31 ifrs-full:RetainedEarningsMember 7437003B5WFBOIEFY714 2023-12-31 ifrs-full:EquityAttributableToOwnersOfParentMember 7437003B5WFBOIEFY714 2023-12-31 ifrs-full:NoncontrollingInterestsMember 7437003B5WFBOIEFY714 2023-12-31 7437003B5WFBOIEFY714 2024-01-01 2024-12-31 ifrs-full:ReserveOfGainsAndLossesOnFinancialAssetsMeasuredAtFairValueThroughOtherComprehensiveIncomeMember 7437003B5WFBOIEFY714 2024-01-01 2024-12-31 ifrs-full:RetainedEarningsMember 7437003B5WFBOIEFY714 2024-01-01 2024-12-31 ifrs-full:EquityAttributableToOwnersOfParentMember 7437003B5WFBOIEFY714 2024-01-01 2024-12-31 ifrs-full:NoncontrollingInterestsMember 7437003B5WFBOIEFY714 2024-01-01 2024-12-31 ifrs-full:IssuedCapitalMember 7437003B5WFBOIEFY714 2024-12-31 ifrs-full:IssuedCapitalMember 7437003B5WFBOIEFY714 2024-12-31 ifrs-full:ReserveOfGainsAndLossesOnFinancialAssetsMeasuredAtFairValueThroughOtherComprehensiveIncomeMember 7437003B5WFBOIEFY714 2024-12-31 ifrs-full:OtherReservesMember 7437003B5WFBOIEFY714 2024-12-31 ifrs-full:RetainedEarningsMember 7437003B5WFBOIEFY714 2024-12-31 ifrs-full:EquityAttributableToOwnersOfParentMember 7437003B5WFBOIEFY714 2024-12-31 ifrs-full:NoncontrollingInterestsMember 7437003B5WFBOIEFY714 2025-01-01 2025-12-31 ifrs-full:ReserveOfGainsAndLossesOnFinancialAssetsMeasuredAtFairValueThroughOtherComprehensiveIncomeMember 7437003B5WFBOIEFY714 2025-01-01 2025-12-31 ifrs-full:RetainedEarningsMember 7437003B5WFBOIEFY714 2025-01-01 2025-12-31 ifrs-full:EquityAttributableToOwnersOfParentMember 7437003B5WFBOIEFY714 2025-01-01 2025-12-31 ifrs-full:NoncontrollingInterestsMember 7437003B5WFBOIEFY714 2025-01-01 2025-12-31 ifrs-full:IssuedCapitalMember 7437003B5WFBOIEFY714 2025-12-31 ifrs-full:IssuedCapitalMember 7437003B5WFBOIEFY714 2025-12-31 ifrs-full:ReserveOfGainsAndLossesOnFinancialAssetsMeasuredAtFairValueThroughOtherComprehensiveIncomeMember 7437003B5WFBOIEFY714 2025-12-31 ifrs-full:OtherReservesMember 7437003B5WFBOIEFY714 2025-12-31 ifrs-full:RetainedEarningsMember 7437003B5WFBOIEFY714 2025-12-31 ifrs-full:EquityAttributableToOwnersOfParentMember 7437003B5WFBOIEFY714 2025-12-31 ifrs-full:NoncontrollingInterestsMember
OP Pohjolan
vuosikertomus 2025
OP Pohjolan vuosikertomus 2025 | 2

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

Sisällys

OP Pohjolan vuosi ....................... | 3
OP Pohjola lyhyesti .................................... | 4
Pääjohtajan kommentit .............................. | 5
Avainluvut .................................................. | 8
OP Pohjolan liiketoiminta-alueet ............... | 10
Vuoden keskeiset tapahtumat .................... | 15
OP Pohjola strategia .................................. | 17
Näin luomme arvoa ................................... | 21
OP Pohjolan vastuullisuusohjelma ............. | 22
Vastuullisuusohjelman toteutuminen vuonna 2025 ............................................. | 25
OP Pohjolan toimintakertomus ja tilinpäätös ................................ | 29
Toimintakertomus ...................................... | 30
Kestävyysraportti ........................................ | 87
Tilinpäätös .................................................. | 257
Tilintarkastuskertomus ............................... | 511
Hallinnointi .................................. | 521
Selvitys OP Pohjolan hallinto- ja ohjausjärjestelmästä .................................. | 522
Palkitsemisraportti ..................................... | 557
Palkitsemispolitiikka .................................... | 570
OP Pohjolan tietotilinpäätös ....... | 575

3
OP Pohjolan vuosi
29
OP Pohjolan
toimintakertomus
ja tilinpäätös
521
Hallinnointi
575
OP Pohjolan
tietotilinpäätös
OP Pohjolan vuosi 2025 | 3

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolan vuosi
OP Pohjolan visio on olla johtava ja vetovoimaisin
finanssiryhmä Suomessa. Tässä osiossa kerromme
tarkemmin OP Pohjolan strategiasta sekä sen
toteutuksesta ja painopisteistä muuttuvassa
toimintaympäristössä.

OP Pohjola lyhyesti ................................................... | 4
Pääjohtajan kommentit .............................................. | 5
Avainluvut .................................................................. | 8
OP Pohjolan liiketoiminta-alueet ................................ | 10
Vähittäispankki ........................................................... | 11
Yrityspankki ................................................................ | 12
Vakuutus .................................................................... | 13
Varallisuudenhoito ...................................................... | 14
Vuoden keskeiset tapahtumat .................................... | 15
OP Pohjolan strategia ................................................ | 17
Näin luomme arvoa ................................................... | 21
OP Pohjolan vastuullisuusohjelma ............................. | 22
OP Pohjolan vastuullisuusohjelman toteuttaminen vuonna 2025 ............................................................. | 25

OP Pohjolan vuosi 2025 | 4

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjola lyhyesti
Asiakkaidensa omistama OP Pohjola on Suomen suurin
finanssialan toimija. Perustehtävämme on edistää omistaja-
asiakkaidemme ja toimintaympäristömme kestävää
taloudellista menestystä, turvallisuutta ja hyvinvointia.
OP Pohjolan visio on olla
johtava ja vetovoimaisin
finanssiryhmä Suomessa.
756
miljoonaa kirjautumista
OP Pohjolan mobiilikanaviin
vuonna 2025
1,82
miljoonaa aktiivista
mobiilikanavien
käyttäjää vuonna 2025
Liikevoitto segmenteittäin
Milj. €
2 269
Osuuspankit
OP Pohjolan vuosi 2025 | 5

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Pääjohtajan kommentit
Omistaja‑asiakkaiden uusi etukokonaisuus ja
nimenmuutos OP Pohjolaksi olivat vuoden
2025 merkittävimpiä uudistuksia
Vuosi 2025 oli OP Pohjolalle merkittävien uudistusten
vuosi. Lokakuussa julkistimme omistaja-asiakkaidemme
uuden etukokonaisuuden ja otimme käyttöön nimen OP
Pohjola. Omistaja-asiakkaamme saavat OP Pohjolasta
pankki-, vakuutus- ja varallisuudenhoidon palvelut saman
katon alta sekä entistäkin paremmat ja selkeämmät edut.
OP‑bonuksia kertyy aiempaa enemmän ja laajemmin sekä
pankki- että vakuutusasioinnista, ja omistaja‑asiakkaalla on
vapaus käyttää bonuksiaan haluamallaan tavalla ja
joustavasti esimerkiksi pankkipalveluihin,
vakuutusmaksuihin tai rahastosäästämiseen. Vuonna 2025
OP-bonuksia kertyi omistaja-asiakkaille
kokonaisuudessaan 327 miljoonaa euroa.
Kun OP Pohjola menestyy, myös omistaja-asiakkaamme
hyötyvät. Loppuvuodesta 2025 kerroimme hyvän
tuloskehityksemme mahdollistavan sen, että voimme
”
Vuosi 2025 oli OP Pohjolalle
merkittävien uudistusten vuosi.
Lokakuussa julkistimme
omistaja-asiakkaidemme uuden
etukokonaisuuden ja otimme
käyttöön nimen OP Pohjola.
vuonna 2026 yli kymmenkertaistaa koti-, omaisuus- ja
ajoneuvojen kaskovakuutuksista kertyvät bonukset, ja näin
tarjota omistaja-asiakkaillemme yli 30 miljoonan euron
lisähyödyn. Lisäetu koskee niin nykyisiä kuin uusiakin
omistaja-asiakkaita. Keskittäminen tekee siis bonusta – nyt
vielä entistä enemmän.
Vuoden 2025 toimintaympäristöä leimasi
epävarmuus
Vuosi 2025 oli taloudessa kaksijakoinen. Alkuvuotta
varjostivat poikkeuksellinen geopoliittinen ja
kauppapoliittinen epävarmuus, mutta maailmantalous
kasvoi lopulta lähes pitkän aikavälin keskivauhtia ja
luottamus talouteen vahvistui loppuvuonna. Euroalueen
talous kehittyi odotuksia paremmin. Bruttokansantuote
kasvoi noin 1,4 prosenttia, inflaatio asettui EKP:n kahden
prosentin tavoitetasolle ja korkonäkymät pysyivät vakaina.
Rahoitusmarkkinoilla alkuvuoden epävarmuus ja
kauppasota näkyivät huhtikuun jyrkkänä kurssilaskuna,
mutta markkinat toipuivat nopeasti ja osakekurssit
nousivat loppuvuonna uusiin ennätyksiin. Esimerkiksi MSCI
World -osakeindeksi oli vuoden lopussa dollarimääräisesti
19 prosenttia vuoden alkua korkeammalla, mutta dollarin
heikkeneminen painoi euromääräisen tuoton viiteen
prosenttiin. Euroopassa osakekurssit nousivat 21
prosenttia ja Helsingin pörssissä 30 prosenttia.
Suomen talous elpyi vuonna 2025 vain maltillisesti, mutta
loppuvuonna nähtiin varovaista kasvua. Vienti kasvoi noin
kolme prosenttia, hintojen nousu oli hidasta, ja inflaation
odotetaan pysyvän matalana myös vuonna 2026
talouskasvun vaimeuden ja korkean työttömyyden vuoksi.
Yksityinen kulutus polki paikallaan ja säästämisaste nousi.
Investointien odotetaan lisääntyvän vuonna 2026, kun
rakentaminen vahvistuu ja julkiset investoinnit jatkavat
kasvuaan puolustusmenojen myötä.
OP Pohjolan vuosi 2025 | 6

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolalla jälleen vahva vuosi
Epävarmassa toimintaympäristössä OP Pohjola ylsi
erinomaiseen tulokseen. Koko vuoden 2025 liikevoitto oli
yhteensä 2 269 miljoonaa euroa, mikä on historiamme
toiseksi paras tulos. Liikevoitto laski yhdeksän prosenttia
ennätysvuodesta 2024. Myönteistä tuloskehitystä siivittivät
erityisesti vakuutuspalvelutuloksen vahvistuminen ja
sijoitustoiminnan tuottojen kasvu. Lisäksi saamisten
arvonalentumisia palautui poikkeuksellisesti 53 miljoonaa
euroa erityisesti asiakkaiden parantuneen taloudellisen
tilanteen seurauksena, kun taas vuotta aiemmin saamisten
arvonalentumisia kirjattiin 96 miljoonaa euroa.
OP Pohjolan asiakasliiketoiminnan tuotot – korkokate,
vakuutuspalvelutulos ja nettopalkkiotuotot – laskivat
vuoden takaisesta yhteensä kahdeksan prosenttia 3 419
miljoonaan euroon. Korkokate pieneni 12 prosenttia
markkinakorkojen laskun myötä. Vakuutuspalvelutulos
kasvoi 23 prosenttia ja nettopalkkiotuotot laskivat
prosentin. Sijoitustoiminnan tuotot kasvoivat 16 prosenttia
osakesijoitusten tuoton myönteisen kehityksen ansiosta.
OP Pohjola investoi laajamittaisesti tekoälyyn ja sen
kehittämiseen, ja kulut kasvoivat vuonna 2025 erityisesti
ICT‑ ja kehityskulujen vuoksi seitsemän prosenttia. ICT-
kehittämisessä painopisteinä olivat vuonna 2025 olleet
”
Epävarmassa toimintaympäristössä
OP Pohjola ylsi erinomaiseen
tulokseen. Koko vuoden 2025
liikevoitto oli yhteensä 2 269
miljoonaa euroa, mikä on
historiamme toiseksi paras tulos.
tekoälyn laajamittainen hyödyntäminen, datakyvykkyyksien
kehittäminen sekä pankki- ja vakuutusliiketoiminnan
perusjärjestelmien uudistaminen. OP Pohjolan kulu-
tuottosuhde pysyi edelleen kilpailukykyisellä tasolla 52,2
prosentissa.
Kaikki kolme segmenttiämme menestyivät hyvin vuonna
2025. Erityisen hyvin menestyi Yrityspankki, jonka
liikevoitto kasvoi 10 prosenttia 571 miljoonaan euroon.
Yrityspankkiin palautui saamisten arvonalentumisia 32
miljoonaa euroa, ja kulu-tuottosuhde oli erittäin
kilpailukykyisellä tasolla 35 prosenttia. Vakuutus-
segmentin tulos kasvoi kaksi prosenttia 590 miljoonaan
euroon. Erityisesti vakuutuspalvelutulos kehittyi
myönteisesti kasvaen 23 prosenttia edellisestä vuodesta.
Vahinkovakuutuksen yhdistetty kulusuhde parani
entisestään 87,7 prosenttiin. Myös Osuuspankit-segmentin
liikevoitto oli hyvällä tasolla 912 miljoonaa euroa
huolimatta markkinakorkojen laskun myötä laskeneesta
korkokatteesta. Segmentin liikevoittoa heikensi erityisesti
markkinakorkojen laskun myötä tapahtunut korkokatteen
pieneneminen.
OP Pohjolan CET1-vakavaraisuus oli joulukuun lopussa
21,2 prosenttia, mikä ylittää 6,9 prosenttiyksiköllä
sääntelyn edellyttämän minimitason. OP Pohjola on yksi
vakavaraisimmista suurista pankeista Euroopassa. Vahva
vakavaraisuus ja erinomainen maksuvalmius luovat turvaa
epävarmassa toimintaympäristössä.
Luottokanta ja talletukset kasvoivat –
asiakkaiden lainanhoitokyky on säilynyt
hyvänä
OP Pohjolan talletuskanta kasvoi vuoden aikana yli neljä
prosenttia lähes 81 miljardiin euroon. Kotitalouksien
talletukset kasvoivat vuoden aikana viisi prosenttia yli 50
miljardiin euroon. OP Pohjolan markkinaosuus talletuksista
on viime vuosina ollut selvässä kasvussa Suomessa ja oli
vuoden päättyessä yli 40 prosenttia.
OP Pohjolan luottokanta kasvoi 1,5 prosenttia 100,4
miljardiin euroon. Luottokannan laatu pysyi
poikkeuksellisen hyvänä: järjestämättömien saamisten
määrä laski edelleen ja luottoriskit olivat hyvin alhaisella
tasolla. Asiakkaiden lainanhoitokyky säilyi hyvänä, ja
korkojen laskusykli näkyi velanhoitomenojen
pienentymisenä. Asuntoluottokanta pysyi edellisvuoden
tasolla, mutta asuntokauppa piristyi vuoden aikana. Uusia
asuntolainoja nostettiin tammi–joulukuussa 9,4 prosenttia
enemmän kuin vuotta aiemmin, yhteensä lähes kuusi
miljardia euroa. Olemme selkeä markkinajohtaja
asuntolainoituksessa Suomessa.
Yritysluottokanta kasvoi lähes kolme prosenttia. OP
Pohjolalla on vahva halu ja kyky rahoittaa suomalaisten
yritysten kasvua, ja vuoden 2025 aikana tarkensimme
luottopolitiikkaa yritysten rahoituksen saatavuuden
parantamiseksi. Suomen suurimpana yritysrahoittajana
haluamme tukea Suomen ja yritysten kasvua ja
menestystä.
OP Pohjolan vuosi 2025 | 7

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Varallisuudenhoidossa vuosi 2025 oli
voimakkaan kasvun aikaa
Säännöllisen säästämisen suosio kasvoi edelleen
asiakkaidemme keskuudessa. Uusia säännöllisen
rahastosijoittamisen sopimuksia tehtiin tammi-joulukuussa
ennätyksellinen 195 000 kappaletta, eli 18 prosenttia
enemmän kuin edellisvuonna. OP‑sijoitusrahastojen
osuudenomistajien määrä kasvoi ennätystasolle lähes 1,6
miljoonaan, ja hallinnoitavien varojen määrä nousi 13
prosenttia yli 105 miljardiin euroon.
OP Pohjolassa haluamme edistää suomalaisten
vaurastumista, ja kannustaa kohti pitkäaikaista,
säännöllistä säästämistä ja sijoittamista. Lanseerasimme
alkuvuonna OP Ensisijoituksen, eli 100 euroa OP-Maailma
Indeksi -sijoitusrahastoon kaikille Suomessa vuonna 2025
syntyville vauvoille. Touko-joulukuun aikana OP
Ensisijoituksen vastaanotti lähes 10 500 vauvaa. Tämä
tarkoittaa yli miljoonaa euroa suomalaisille vauvoille ja
heidän perheilleen. Kerroimme loppuvuodesta, että OP
Ensisijoitus saa jatkoa, ja myös jokainen vuonna 2026
Suomessa syntyvä vauva saa meiltä 100 euron sijoituksen
rahastoon.
Varallisuudenhoito on yksi keskeisimmistä
kasvualueistamme, jota vahvistamme myös strategisten
kumppanuuksien avulla. Vuoden 2025 lopulla julkaisimme
yhteistyön kolmen johtavan kansainvälisesti toimivan
varainhoitajan, J.P. Morganin, Goldman Sachsin ja
BlackRockin kanssa. Yhteistyön avulla pystymme
tarjoamaan asiakkaillemme jatkossa entistäkin laajemman
ja laadukkaamman tuotevalikoiman varallisuudenhoidon
palveluissa.
Panostimme vuoden aikana erityisesti
tekoälyyn ja pankkiasioinnin turvallisuuteen
Teknologian, datan ja tekoälyn hyödyntäminen on yksi OP
Pohjolan strategian painopistealueista. Panostimme
vuoden aikana määrätietoisesti tekoälyn hyödyntämiseen
osana asiakkaidemme pankki- ja vakuutuspalveluja sekä
asiakaskokemuksen parantamiseksi. Tekoälyavusteiset
palvelut mahdollistivat entistä sujuvamman, nopeamman
ja henkilökohtaisemman asioinnin. Tekoälyavusteinen OP
Aina kohtasi vuoden aikana asiakkaamme yli 7,5 miljoonaa
kertaa.
Osaamisen kehittäminen on keskeinen osa
tekoälystrategiaamme. Vuoden 2025 aikana yli 80
prosenttia henkilöstöstämme osallistui tekoälykoulutuksiin,
ja lähes 13 000 työntekijällämme on käytössä
tekoälyavustaja. Tämä vahvistaa henkilöstömme valmiuksia
hyödyntää uutta teknologiaa vastuullisesti ja asiakkaita
tukien sekä parantaa samalla työntekijäkokemusta.
Tekoälyn rinnalla vahvistimme myös pankkiasioinnin
turvallisuutta läpi vuoden. Panostimme
kyberturvallisuuteen ja torjuimme jälleen merkittävän
määrän kyberhyökkäyksiä ja huijausyrityksiä.
Lanseerasimme myös uuden yhteistyömallin
pankkihuijausten ehkäisemiseksi. Tiivis yhteistyö
viranomaisten ja teleoperaattorien kanssa paransi
kykyämme tunnistaa ja torjua huijausyrityksiä sekä tukea
asiakkaitamme nopeasti muuttuvissa tilanteissa.
OP Pohjola haluaa vahvistaa asemaansa finanssialan
edelläkävijänä tekoälyn hyödyntämisessä, ja siihen liittyen
julkistimme helmikuussa 2026 yhteistyön Qutwon kanssa
uuden kvantti‑ ja tekoälytutkimusyksikön perustamiseksi.
Tämä avaus on strategisesti merkittävä askel, joka
rakentaa tulevaisuuden kyvykkyyksiä hyödyntämällä
kvanttilaskennan ja edistyneen tekoälyn uusia
mahdollisuuksia ja luo täysin uusia tapoja kehittää
palveluitamme.
Osuuspankkeja oli 54 vuoden 2025 lopussa
Osuuspankkien rakennekehitys kiihtyi vuoden 2025 aikana,
kun OP Pohjolaan kuuluvien osuuspankkien määrä laski
93:sta 54:ään. Suuremmat ja vahvemmat osuuspankit
vahvistavat kykyämme palvella omistaja‑asiakkaitamme ja
yritysasiakkaita yhä laajemmin ja monipuolisemmin eri
puolilla Suomea. Yhdistymiset ja yhteisten toimintamallien
kehittäminen mahdollistavat syvällisemmän
asiantuntemuksen ja suuremmat rahoitusresurssit. Näiden
avulla voimme vastata paikallisten yritysten investointi‑ ja
kasvutarpeisiin tehokkaammin kuin aiemmin ja samalla
säilyttää henkilökohtaisen asiakassuhteen ja
paikallistuntemuksen, joita asiakkaamme arvostavat.
Haluan esittää lämpimät kiitokseni kaikille asiakkaillemme
luottamuksestanne vuoden 2025 aikana. Samalla haluan
kiittää henkilöstöämme ja hallintoamme tekemästänne
erinomaisesta työstä vuoden aikana. Vahvan taloudellisen
asemamme myötä meillä on erinomainen perusta lähteä
vuoteen 2026 luottavaisin mielin, ja jatkaa pitkäjänteistä
työtä asiakkaidemme ja koko Suomen hyväksi.
Timo Ritakallio
pääjohtaja
OP Pohjolan vuosi 2025 | 8

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Avainluvut 2025
Asiakkaat
Opastimme lähes
59 000
erityistä tukea tarvitsevaa
asiakasta digitaidoissa
Yli 2,1
miljoonaa
omistaja-asiakasta
327
Omistaja-asiakkaille
kertyneet uudet
OP-bonukset, milj. €
63
miljoonaa kirjautumista
OP Pohjolan mobiili-
kanaviin keskimäärin
kuukaudessa
5,5
miljoonaa kirjautumista
op.fi-palveluun
keskimäärin
kuukaudessa
Tulos
+1,5 %
Luottokannan
muutos
+4,1 %
Talletuskannan
muutos
-12 %
Korkokate
+23 %
Vakuutus-
palvelutulos
-0,05 %
Saamisten arvonalentumiset
luotto- ja takauskannasta
+7 %
Kulut yhteensä
OP Pohjolan vuosi 2025 | 9

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Kestävä rahoitus
8,9
Myönnetyt vihreät lainat,
kestävyyskriteerilainat ja
limiitit, mrd. €
92,0 %
Kestävien rahastojen osuus
kaikista rahastopääomista
vuoden lopussa*
Sponsorointi ja taloustaidot
Vahvistimme
100 000
lapsen ja nuoren taloustaitoja
Sponsoroimme
11,6
miljoonalla eurolla liikuntaa,
kulttuuria ja taloustaitoa
edistäviä hankkeita
Vihreät joukkovelkakirjalainat
500 milj. €
Green Bond,
laskettu liikkeeseen 2024
1 000 milj. €
Green Covered Bond,
laskettu liikkeeseen 2022
500 milj. €
Green Senior Non-Preferred
Bond, laskettu liikkeeseen 2022
750 milj. €
Green Covered Bond,
laskettu liikkeeseen 2021
Kohtasimme yli
327 000
lasta ja nuorta OP Pohjolan
tukemassa harrastustoiminnassa
Uusiutuva energia
99,7 %
Uusiutuvan energian osuus
(Scope 1 ja 2) omassa
käytössä olevien kiinteistöjen
kulutuksesta
38 %
18,7 %
Kiertotalouden osuus
omaisuus- ja
ajoneuvovahinkojen
korjauksissa
4,2 milj.
tCO2e
Mahdollistimme yli
3 000
nuorelle kesätyöpaikan Kesäduuni
OP:n piikkiin -kampanjassa
* EU:n kestävän rahoituksen tiedonantoasetuksen SFDR:n artikla 8 mukaisesti raportoivia rahastoja tai rahastoja,
joilla on tavoitteena tehdä kestäviä sijoituksia (SFDR artikla 9). Artikla 9:n mukaisia rahastoja oli 4,6 prosenttia.
OP Pohjolan vuosi 2025 | 10

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolan liiketoiminta-alueet
Vähittäispankki
OP Pohjolan Vähittäispankki-
liiketoiminta on Suomen johtava
asunto-ja yritysrahoittaja. Se
tarjoaa asiakkaille sujuvat ja
turvalliset pankkipalvelut,
mahdollistaa asumisen
unelmia ja on pk-yritysten
kasvun kumppani.
Yrityspankki
OP Pohjolan Yrityspankki-
liiketoiminta on Suomen johtava
yritysten ja instituutioiden
kumppani, jonka suuryritykset
ovat arvioineet säännöllisesti
yhdeksi parhaista yrityspankeista
Suomessa.
Vakuutus
OP Pohjolan Vakuutus-
liiketoiminta tarjoaa ratkaisuja,
jotka turvaavat arkea ja tukevat
taloudellista hyvinvointia.
Pohjola Vakuutuksen ja OP-
Henkivakuutuksen tuotteet
tuovat mielenrauhaa ja turvaa
elämän kaikissa vaiheissa.
OP Pohjolan Varallisuudenhoito-
liiketoiminta muodostuu henkilö-
ja yritysasiakkaiden varallisuuden
hoidosta. Liiketoiminta tarjoaa
laajan, laadukkaan ja aina
ajankohtaisen valikoiman
sijoitustuotteita. Asiakkaita
palvellaan laajasti eri
omaisuusluokissa.
Varallisuudenhoito
OP Pohjolan vuosi 2025 | 11

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Vähittäispankki
Suomen johtava asunto-ja yritysrahoittaja
Pitkä kokemuksemme toimintaympäristöstä mahdollistaa
kotitalouksien ja yritysten pitkäjänteisen rahoittamisen
sekä kasvun tukemisen yli erilaisten taloudellisten
suhdanteiden. Haluamme toimia asiakkaidemme
parempien taloudellisten valintojen valmentajana ja tarjota
toimialan parhaan asiakaskokemuksen sekä paikallisesti
että digitaalisesti. Vähittäispankki-liiketoimintaan kuuluvat
osuuspankkien lisäksi OP Vähittäisasiakkaat Oyj ja OP
Palvelut Oy.
Sujuvat ja turvalliset pankkipalvelut
Henkilöasiakkaiden pankkipalvelut kattavat päivittäiset
pankkiasiat, lainat, säästöt ja asuntoasiat. Tarjoamme
asiakkaillemme henkilökohtaista asiakaspalvelua
digitaalisissa kanavissa ja kattavan konttoriverkostomme
kautta ympäri Suomen. OP-mobiili on asiakkaidemme
ensisijainen asiointikanava, ja vuoden lopussa sitä käytti
aktiivisesti 1,66 miljoonaa henkilöasiakasta.
Mahdollistamme asumisen unelmia
Mahdollistamme asiakkaidemme asumisen ja arjen
unelmat tarjoamalla monipuoliset asunnon ostoon,
myyntiin ja vuokraukseen liittyvät palvelut. OP Koti kokoaa
kiinteistönvälityksen palvelut yhdeksi kokonaisuudeksi
osoitteessa op-koti.fi ja valtakunnallisesti yli 120
toimipisteessä. Taloustutkimuksen Suomi tänään
kiinteistönvälitys 2025 -tutkimus valitsi OP Kodin Suomen
luotetuimmaksi kiinteistönvälittäjäksi.
Luottokanta kasvoi vuodessa
1 prosentin 71,4 miljardiin
euroon, ja talletuskanta
kasvoi vuodessa 5 prosenttia
5 miljardiin euroon.
Pk-yritysten kasvun kumppani
Olemme pienten ja keskisuurten yritysten pitkäaikainen
kumppani ja tuemme paikallisen yritystoiminnan
menestystä. Tarjoamme ratkaisuja ja näkemystä yrityksen
perustamiseen, kasvuun ja talouteen kaikissa
yritystoiminnan vaiheissa. Yritysasiakkaidemme käytössä
ovat kokonaisvaltaiset pankki-, rahoitus-, maksuliike- ja
kassanhallintapalvelut sekä verkko- ja mobiilipalvelut
sujuvaan asiointiin.
OP Kevytyrittäjä on Suomen johtava itsensä työllistäville
suunnattu palvelu. Aktiivisia yrittäjiä palvelun piirissä on
noin 23 700, ja kaikkiaan sen kautta yrittäjyyden oli
aloittanut yhteensä yli 52 200 ihmistä vuoden 2025
loppuun mennessä.
Näytämme suuntaa pankkipalveluiden
kehittämisessä
Uusi palvelumme OP Aina palkittiin vuonna 2025
International Banker -lehden toimesta parhaana
vähittäispankkitoiminnan innovaationa. OP Aina toimii
asiakkaiden henkilökohtaisena arjen apurina, joka huolehtii
ajankohtaisista pankki- ja vakuutusasioista sekä ilmoittaa,
jos jokin tärkeä asia vaatii huomiota. Asiakas voi hoitaa
asiansa helposti chatissa OP Ainan tarjoaman
henkilökohtaisen tuen avulla.

| Lue lisää OP Pohjolan toimintakertomus ja tilinpäätös 2025 -raportista sivulta 58.

OP Pohjolan vuosi 2025 | 12

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Yrityspankki
Suuryritysten kasvun mahdollistaja ja
neuvonantaja
Olemme Suomen johtava yritysten ja instituutioiden
kumppani, jonka suuryritykset ovat arvioineet
säännöllisesti yhdeksi parhaista yrityspankeista Suomessa.
OP Pohjola on Suomen suurin yritysrahoittaja 37 prosentin
markkinaosuudellaan.
Liiketoiminta-alue koostuu OP Yrityspankki Oyj:n
pankkitoiminnasta sekä OP Säilytys Oy:stä.
Kattavat palvelut ja ratkaisut yritysten
käyttöön
OP Yrityspankissa tarjoamme yritys- ja
instituutioasiakkaillemme palveluita rahoitukseen ja
likviditeetinhallintaan, asiakasrahoitukseen, maksamiseen,
ulkomaankaupan rahoitukseen sekä kohde- ja
saatavavakuudelliseen rahoitukseen. Palvelutarjontaan
kuuluvat myös velkaemissioiden järjestäminen, osake-,
valuutta-, joukkovelkakirja-, rahamarkkina- ja
johdannaistuotteet, strukturoidut sijoitustuotteet sekä
sijoitustutkimus.
Omien asiakkaidemme lisäksi tarjoamme osuuspankkien
kautta yritys- ja henkilöasiakkaille maksamisen palveluja,
pääomamarkkinatuotteita ja -palveluja sekä kohde- ja
saatavavakuudellisen rahoituksen palveluja.
Suomen ohella tarjoamme kattavia yrityspankkipalveluita
ja paikallista asiantuntemusta myös Virossa, Latviassa ja
Liettuassa sivuliikkeidensä välityksellä. Baltian konttorit
palvelevat sekä suomalaisia että paikallisia yrityksiä.
Vuonna 2025 Yrityspankin
luottokannan kasvu ja
järjestetyt emissiot olivat
yhteensä
3,9 mrd. €
Palkittua yrityspankkipalvelua
Tuemme pitkäjänteisellä yhteistyöllä asiakkaidemme
menestystä, kasvua ja kansainvälistymistä.
Suuryritykset ovat arvioineet säännöllisesti OP Yrityspankin
yhdeksi parhaista yrityspankeista Suomessa Kantar
Prospera -tutkimuksessa. Olemme olleet tutkimuksen
kärkikaksikossa jo kahdeksan vuoden ajan, ainoana
toimijana markkinoilla.
Yrityspankki-liiketoiminnassa vastaamme OP Pohjolan
laajuisesti myös maksuliikepalveluista sekä ESG- ja
vastuullisuustoiminnosta.
Syksyllä 2025 International Banker -lehti valitsi OP
Pohjolan Sustainable Bank of the Year (Finland 2025) -
palkinnon voittajaksi. International Banker on Finance
Publishing Limitedin julkaisema pankkialan erikoislehti.
Lehti palkitsee vuosittain lukijoidensa ehdotusten pohjalta
ansioituneimpia finanssialan toimijoita International Banker
Awards -palkinnoilla.

| Lue lisää OP Pohjolan toimintakertomus ja tilinpäätös 2025 -raportista sivulta 63.

OP Pohjolan vuosi 2025 | 13

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Vakuutus
Vakuutus-liiketoiminnan muodostavat
Pohjola Vakuutus ja OP-Henkivakuutus
OP Pohjolan vakuutusliiketoiminta tarjoaa ratkaisuja, jotka
turvaavat arkea ja tukevat taloudellista hyvinvointia.
Autamme asiakkaita tunnistamaan riskejä,
ennaltaehkäisemään vahinkoja ja varmistamme sujuvan
paluun arkeen vahingon sattuessa. Samalla tarjoamme
henkivakuutuksia, eläkeratkaisuja ja sijoittamisen
vakuutustuotteita, jotka tukevat pitkäjänteistä
varallisuuden kasvua ja taloudellista vakautta. Yhdessä
rakennamme kokonaisvaltaisia ratkaisuja, joilla
asiakkaamme voivat varautua ja vaurastua.
Pohjola Vakuutuksen asiakkaana kaikki kyllä
järjestyy
Pohjola Vakuutus on Suomen johtava
vahinkovakuutusyhtiö 32,6 prosentin markkinaosuudella
(2024). Palvelemme noin 2,5 miljoonaa henkilö- ja
yritysasiakasta ympäri Suomen. Tavoitteenamme on
tarjota kattava vakuutusturva, joka tukee turvallista arkea
ja liiketoiminnan jatkuvuutta.
Pohjola Vakuutuksessa vakuutamme
henkilöasiakkaidemme omaisuutta sekä ajoneuvoja, jotta
arjen tärkeät kohteet on turvattu vahinkojen varalta.
Lisäksi tarjoamme henkilövakuutuksia, jotka antavat turvaa
tapaturmien ja sairauksien varalta, ja vakuutamme
yritysasiakkaiden liiketoiminnan jatkuvuuteen ja
omaisuuteen sekä henkilöstön työkykyyn liittyviä riskejä.
Näin varmistamme, että asiakkaamme voivat toimia
turvallisesti kaikissa tilanteissa.
Pohjola Vakuutuksen
korvauskulut 2025
1 028
miljoonaa euroa
Vakuuttamisen lisäksi autamme asiakkaitamme
ennaltaehkäisemään vahinkoja. Vahingon sattuessa
Suomen paras korvauspalvelu huolehtii, että kaikki
järjestyy nopeasti ja vaivattomasti yhdessä laajan
vahinkokumppaniverkoston kanssa. Vuonna 2025
autoimme asiakkaitamme yli miljoonan vahinkoilmoituksen
kanssa ja korvauskulut olivat 1 028 miljoonaa euroa.
OP-Henkivakuutus auttaa vaurastumaan ja
varautumaan vakaviin henkilöriskeihin
OP-Henkivakuutus tarjoaa henkivakuuttamisen ja
vakuutussäästämisen palveluja sekä yritysten
eläkeratkaisuja. Maksutulolla mitattuna OP-Henkivakuutus
on kolmanneksi suurin yhtiö 20,8 prosentin
markkinaosuudella, ja sijoitussidonnaisilla säästöillä
mitattuna toiseksi suurin yhtiö 25,4 prosentin
markkinaosuudella (2024).
Vuonna 2025 toimme markkinoille uuden OP
Henkivakuutus -tuotteen, joka tuo selkeyttä ja joustavuutta
vakuuttamiseen. Kilpailu osaajista ja toimintaympäristön
epävarmuus lisäsivät kiinnostusta erityisesti
ryhmäeläkeratkaisuihin ja riskihenkivakuutuksiin.
Digitaaliset palvelut kehittyivät edelleen, ja asioinnin
helppous korostui asiakaspalautteissa.

| Lue lisää OP Pohjolan toimintakertomus ja tilinpäätös 2025 -raportista sivulta 66.

OP Pohjolan vuosi 2025 | 14

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Varallisuudenhoito
Valmennamme suomalaisia vaurastumaan
Varallisuudenhoito-liiketoiminta muodostuu henkilö- ja
yritysasiakkaiden varallisuudenhoidosta osuuspankeissa ja
keskusyhteisökonsernissa. Varallisuudenhoidon kolme
yhtiötä, OP Varainhoito Oy, OP-Rahastoyhtiö Oy ja OP
Kiinteistösijoitus Oy, raportoidaan osana Osuuspankit-
segmenttiä.
Parempien taloudellisten valintojen
valmentaja
OP Varallisuudenhoidossa työskentelee OP Pohjolan
keskusyhteisössä ja osuuspankeissa yli 1 000
varallisuudenhoidon ammattilaista, jotka hallinnoivat
vuoden 2025 lopussa lähes 106 miljardin
sijoitusvarallisuutta.
Tarjoamme asiakkaillemme laajan, laadukkaan ja aina
ajankohtaisen valikoiman sijoitustuotteita ja -palveluita,
jotka kattavat kaikki keskeiset omaisuusluokat.
Suomalaisten kasvava kiinnostus sijoittamista kohtaan
tarjoaa OP Pohjolalle merkittäviä kasvumahdollisuuksia.
Yhä useampi suomalainen, taustasta riippumatta, sijoittaa
rahastoihin. Alaikäisten ja nuorten aikuisten sijoittajien
määrä kasvaa, ja säännöllinen kuukausisäästäminen
rahastoihin kiinnostaa yhä useampaa.
Tavoittelemme markkinoita nopeampaa
kasvua
Kasvua asiakasmäärissä ja hallinnoitavissa varoissa ei
saavuteta ilman tyytyväisiä asiakkaita; meillä on
erinomainen asiakastyytyväisyys, jonka säilymiseen
panostamme. Varallisuudenhoidossa sekä asiakasmäärät
sekä että hallinnoitavat varat kasvoivat vuoden aikana.
Rahastot ovat erinomainen pitkäaikaisen vaurastumisen
ratkaisu ja tarjoavat tehokkaan hajautuksen yhdellä
sijoituksella. Vuonna 2025 OP Pohjolan asiakkaat avasivat
ennätysmäärän uusia säännöllisten rahastosijoittamisen
sopimuksia, keskimäärin kahden minuutin välein. Uusista
sopimuksista lähes 90 prosenttia avataan digitaalisissa
kanavissa.
OP Pohjolan sijoitusrahastoihin
sijoittaneiden rahasto-
osuudenomistajien määrä nousi jo
yli 1,5
miljoonaa
osuudenomistajaan
Strategiset kumppanuudet vahvistavat
entisestään kilpailukykyä
Vuoden 2025 aikana solmitut strategiset kumppanuudet
kolmen kansainvälisen varainhoitajan, J.P. Morganin,
Goldman Sachsin ja Blackrockin kanssa vahvistavat
entisestään OP Pohjolan sijoitusratkaisujen laatua ja
kilpailukykyisyyttä eri omaisuusluokissa.
OP Pohjolan omistaja-asiakkaiden etuohjelmaa uudistettiin

| OP Pohjola raportoi taloudellisen tuloksensa kolmen raportointisegmentin kautta, jotka ovat Osuuspankit, Yrityspankki ja Vakuutus. Varallisuudenhoito raportoidaan osana Osuuspankit-segmenttiä. Lue lisää hallituksen toimintakertomuksesta sivulta 61.

vuoden 2025 lopulla ja sen myötä asiakkaille on avautunut
mahdollisuus sijoittaa OP-bonuksia rahastoihin.
OP Pohjolan vuosi 2025 | 15

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Vuoden keskeiset tapahtumat
OP Pohjola uudisti omistaja-asiakkaidensa etukokonaisuuden
OP Ryhmä muutti nimensä OP Pohjolaksi 28.10.2025 alkaen. Asiakkaidensa omistama OP on palvellut pankki- ja
varallisuudenhoitoasiakkaitaan jo yli 120 vuoden ajan. Pohjola Vakuutus on osa finanssiryhmää ja Pohjola on tunnettu brändi, joka on
ollut osa suomalaista taloushistoriaa yli 130 vuoden ajan. Nimi OP Pohjola yhdistää nämä vahvat brändit. Osuuspankkien ja muiden
OP Pohjolaan kuuluvien yhtiöiden nimet eivät muuttuneet.
Nimenmuutoksen kanssa samanaikaisesti OP Pohjola julkaisi uuden omistaja-asiakkaiden etukokonaisuuden. Omistaja-asiakasedut
uudistuivat 1.1.2026 alkaen, kun laki finanssialan bonuskäytäntöjen muuttamisesta astui voimaan. Uudistuksen myötä omistaja-
asiakkaat hyötyvät entistä enemmän pankki-, varallisuudenhoito- ja vakuutuspalveluidensa keskittämisestä: OP-bonuksia korotettiin,
niitä kertyy palveluista yhä laajemmin ja omistaja-asiakkaat voivat halutessaan valita niiden käyttökohteet.
Vuoden 2025 lopussa OP Pohjola ilmoitti tarjoavansa vuonna 2026 osuuspankkien omistaja-asiakkaille määräaikaisena lisäetuna yli
kymmenkertaisen OP-bonuskertymän Pohjola Vakuutuksen koti-, omaisuus- ja ajoneuvojen kaskovakuutuksista. Maksetuista
vakuutuslaskuista bonuksia kertyy viisi prosenttia normaalin 0,4 prosentin sijaan. Lisähyöty omistaja-asiakkaille on yli 30 miljoonaa
euroa. OP Pohjolan taloudelliseen menestykseen perustuvista omistaja-asiakkaiden mahdollisista lisäeduista päätetään vuosittain.
OP Pohjola päivitti vastuullisuusohjelmansa
OP Pohjola päivitti vastuullisuusohjelmansa vuoden 2025 aikana, ja
uusi vastuullisuusohjelma astui voimaan vuoden 2026 alussa. Uusi
ohjelma sisältää aiempaa kattavampia ilmastotavoitteita ja uusia
tekoälyn vastuullisen käytön mittareita. Kansallisen huoltovarmuuden
vahvistaminen on nostettu osaksi vastuullisuusohjelman tavoitteita.
Vastuullisuusohjelma ohjaa koko OP Pohjolassa tehtävää
vastuullisuustyötä ja asettaa sille entistä tarkempia ja
kunnianhimoisempia tavoitteita. Ohjelma rakentuu yhä kolmelle
pääteemalle: ilmasto ja luonto, ihmiset ja yhteisöt sekä hyvä
hallintotapa. Kestävät rahoitustuotteet, vastuullinen sijoittaminen,
paikallisten yhteisöjen tukeminen sekä monimuotoinen ja
yhdenvertainen työyhteisö säilyvät tärkeinä teemoina päivitetyssä
ohjelmassa.
Uusi yhteistyömalli estää pankkihuijauksia
tehokkaasti
Vuoden 2025 lopulla OP Pohjola otti yhdessä useiden
pankkien, F-Securen sekä operaattorien, Elisan, Telian ja
DNA:n kanssa käyttöön huijaussivustojen sulkemiseksi
toimintamallin, joka testauksessa pudotti huijausten määrää
reilusti. Kalasteluyrityksessä rikolliset pyrkivät ohjaamaan
asiakkaan pankkien kirjautumissivustoa muistuttavalle
huijaussivustolle. Liikenne huijaussivustolle voidaan katkaista
nyt kymmenissä minuuteissa useamman päivän sijaan.
Myös keskusrikospoliisi on osallistunut mallin kehittämiseen,
ja sen on hyväksynyt Traficom.
OP Pohjola sai kansainvälisessä
CDP-ilmastoarvioinnissa
arvosanan
B
vuonna 2025
OP Pohjolan vuosi 2025 | 16

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Osuuspankit lahjoittavat jokaiselle vuonna 2025
syntyvälle vauvalle 100 euroa OP-Maailma Indeksi
-rahastoon
OP Pohjolaan kuuluvat osuuspankit lahjoittavat kaikille vuonna
2025 Suomessa syntyville vauvoille OP Ensisijoituksen eli 100
euroa OP-Maailma Indeksi -sijoitusrahastoon. Lasten ja nuorten
hyvinvointi on syvällä OP Pohjolan arvoissa ja vastuullisuudessa.
OP Ensisijoituksella kannustetaan vauvojen perheitä konkreettisesti
kohti pitkäaikaista, säännöllistä säästämistä ja sijoittamista.
Joulukuun loppuun mennessä sijoituksen oli vastaanottanut jo yli
10 000 asiakasta. Vuoden lopussa OP Pohjola päätti jatkaa
panostusta lasten taloudelliseen hyvinvointiin tarjoamalla myös
vuonna 2026 syntyville vauvoille OP Ensisijoituksen. Lahjan saavat
kaikki vuonna 2025 ja 2026 syntyvät lapset, joilla on suomalainen
henkilötunnus, rekisteröity nimi sekä vakituinen osoite Suomessa.
OP Pohjola aloitti strategisen
kumppanuuden kolmen johtavan
kansainvälisen varainhoitajan kanssa
OP Pohjola valitsi vuoden 2025 lopulla
varallisuudenhoidon strategisiksi kumppaneikseen
BlackRockin, Goldman Sachs Asset Managementin
sekä J.P. Morgan Asset Managementin. Yhteistyön
tavoitteena on yhdistää OP Pohjolan oma
asiantuntemus kansainvälisten toimijoiden
tarjoamiin laajoihin mahdollisuuksiin. Yhteistyön
myötä OP Pohjola laajentaa jatkossa asiakkaidensa
sijoitusmahdollisuuksia uusilla tuotteilla, kuten
esimerkiksi valikoiduilla kumppanien tarjoamilla
rahastoilla. Kumppanivalinnat tehtiin pitkäjänteisen
ja huolellisen arviointiprosessin tuloksena.
OP ja Nordea laajentavat yhdessä
puhelinnumerolla maksamista entistä
monipuolisemmaksi
OP:n ja Nordean yhteisyritys tarjoaa kotimaisia
ratkaisuja helppoon ja turvalliseen tilipohjaiseen
maksamiseen. Puhelinnumeron avulla voi maksaa
niin kaverille kuin verkkokaupassa sekä jatkossa
tilata toistuvia ja yksittäisiä e-laskuja. Palvelut
laajentavat tilipohjaisen maksamisen
mahdollisuuksia Suomessa ja toimivat Siirtoon
osallistuvissa kumppanisovelluksissa, kuten
mobiilipankeissa tai vastaavissa maksamisen
sovelluksissa. Uusia palveluita tulee käyttöön
vuoden 2026 aikana.
OP Pohjola toi yritysten käyttöön uuden kestävän
rahoitusratkaisun – tukee erityisesti maatilojen
vastuullisuutta ja kassavirran hallintaa
OP tuo ensimmäisenä pankkina Suomessa yritysten käyttöön kestävän
maksuaikarahoituksen tukeakseen yritysten ja niiden arvoketjujen
vastuullisuustyötä. Ratkaisua on kehitetty yhdessä Bernerin kanssa, joka
tukee maatila-asiakkaidensa kestävää maanviljelyä mahdollistamalla
joustavat maksuajat kestävyystavoitteisiin sitoutuneille kumppaneille.
Kestävän maksuaikarahoituksen avulla yritys voi palkita ostajan
pidemmällä maksuajalla ja alemmalla korolla, mikäli ostaja täyttää myyjän
asettamat kestävyystavoitteet. Kestävä maksuaikarahoitus on osa
kestävien rahoitustuotteiden valikoimaa, jolla OP Pohjola tukee
asiakkaidensa siirtymää kohti kestävämpää tulevaisuutta.
OP Pohjola koodikoulu Hiven pääkumppaniksi
OP Pohjola ryhtyi tukemaan peliyhtiö Supercellin perustamaa
koodikoulu Hiveä vuonna 2025. Kumppanuuden tavoitteena on
teknologiaosaamisen kasvattaminen Suomessa. “OP Pohjola on
jo pitkään rekrytoinut kansainvälisiä asiantuntijoita IT-tehtäviin,
joihin Suomesta ei löydy riittävästi osaajia. Hive tarjoaa
mahdollisuuden kehittää osaamista taustoista riippumatta.
Tulivat he sitten Suomesta tai Suomen ulkopuolelta”, kommentoi
OP Pohjolan pääjohtaja Timo Ritakallio. Hive on Helsingissä
toimiva yksityinen ja maksuton oppilaitos, jossa opiskellaan
koodausta ilman opettajia tai oppitunteja. Koulun toimintaa
ylläpitää voittoa tavoittelematon säätiö, jota sponsoroi
ohjelmistoyhtiö Supercell ja OP Pohjola.
Vuoden 2025 loppuun
mennessä OP
Ensisijoituksen oli
vastaanottanut jo yli
10 000
vauvaa
OP Pohjolan vuosi 2025 | 17

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolan strategia
OP Pohjolassa strategiaa muodostetaan,
uudistetaan ja toteutetaan jatkuvasti.
Vuoden 2025 strategiapäivityksessä
keskityttiin erityisesti teknologian, datan ja
tekoälyn hyödyntämiseen, uudistuviin
omistaja-asiakkaiden etuihin sekä
kannattavaan kasvuun.
Analysoimme toimintaympäristöämme ja
liiketoimintaamme talouden, asiakaskäyttäytymisen,
kilpailuympäristön teknologian ja sääntelyn näkökulmista
osana jatkuvaa strategiaprosessia. Strategiamme taustalla
olevat megatrendit kuvastavat näkemystämme siitä,
millaiset ilmiöt ja muutosvoimat vaikuttavat OP Pohjolan ja
sen asiakkaiden arkeen, olosuhteisiin ja tulevaisuuteen.
Geopolitiikan ja globaalin talouden epävarmuus leimaa
edelleen vahvasti toimintaympäristöä. Globaalissa
maailmassa taloudet, pääomat ja ihmiset ovat kytköksissä
toisiinsa. Polarisaatio ja väestön demografiset muutokset
muokkaavat laajalti yhteiskuntarakenteita.
Kestävän kehityksen perimmäisenä tavoitteena on turvata
nykyisille ja tuleville sukupolville hyvät elämisen
mahdollisuudet. Teknologian kehittyminen mahdollistaa
tehokkaamman toiminnan ja tarjoaa uusia tapoja luoda
paremmin asiakkaiden tarpeita täyttäviä palveluita.
Epävarmuus leimaa
toimintaympäristöä
OP Pohjolan vuosi 2025 | 18

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Tekoäly muuttaa työskentelytapoja ja datan käyttö
mahdollistaa asiakaskokemuksen paranemisen. Datan
määrä ja laatu nousevat keskeiseksi kilpailukyvyn lähteeksi.
Liiketoiminta tapahtuu arvoketjuissa ja kumppanuuksien ja
jakeluverkkojen merkitys kasvaa.
Finanssialalla datan ja tekoälyn käyttö vauhdittuu ja
tekoälykilpailu lisääntyy. Finanssialan sääntely sekä suojaa
että haastaa perinteisiä finanssitoimijoita. Asiakkaille
muutoksiin sopeutumisesta on tullut arkea.
Visio näyttää suunnan
Perustehtävämme, arvomme, visiomme ja strategiamme
painopisteet ovat kokonaisuus, jonka osat täydentävät
toisiaan. Sen ytimessä on perustehtävämme, jonka
mukaan edistämme omistaja-asiakkaidemme ja
toimintaympäristömme kestävää taloudellista menestystä,
turvallisuutta ja hyvinvointia. Vahvat ja vakiintuneet
arvomme, ihmisläheisyys, vastuullisuus ja yhdessä
menestyminen, ohjaavat päivittäisiä valintojamme ja
arkeamme.
Visiomme on olla johtava ja vetovoimaisin finanssiryhmä
Suomessa. Visiossa on määritelty, millainen toimija meidän
on oltava menestyäksemme muuttuvassa maailmassa:
• taloudeltamme ja markkina-asemaltamme vahva
• ensisijainen valinta asiakkaillemme ja kumppaneillemme
• parempien taloudellisten valintojen valmentaja ja
suunnannäyttäjä
• vetovoimainen työnantaja sekä
• vastuullinen toimija.
Olemme asettaneet viisi strategista painopistettä, jotka
ohjaavat toimintaamme lähivuosina ja tukevat visiomme
toteuttamista. Vuoden 2025 strategiapäivityksessä
teknologian, datan ja tekoälyn hyödyntäminen nousi
uudeksi painopisteeksi. Vastuullisuus on integroitu
kiinteästi OP Pohjolan liiketoimintaan ja strategiaan, joten
vastuullinen liiketoiminta ei ole enää erillinen strateginen
painopiste.
Kaiken toimintamme perustana on vahva riskienhallinta- ja
compliance-kulttuurimme.
> Arvoa asiakkaille
Autamme asiakkaitamme saavuttamaan unelmia ja
tavoitteita, kohtaamaan muutoksia ja rakentamaan
kestävää tulevaisuutta, yhdessä yli kaikkien aikojen.
Tarjoamme omistaja-asiakkaillemme ainutlaatuisen etu- ja
hyötykokonaisuuden, joka julkistettiin lokakuussa 2025.
Haluamme olla asiakkaidemme luotettu kumppani, joka
tarjoaa sujuvaa ja turvallista palvelua ja auttaa tekemään
parempia taloudellisia valintoja. Tarjoamme finanssialan
ratkaisuja vastuullisiin valintoihin ja liiketoimintaan.
> Kannattava kasvu
Autamme suomalaisia varautumaan ja vaurastumaan.
Tavoittelemme kasvua varallisuudenhoidossa sekä
vahinko- ja henkivakuutuksessa. Olemme pienten ja
keskisuurten yritysten pankki- ja vakuutuspalveluissa
entistäkin aktiivisempi kasvun kumppani. Haluamme tukea
pienten yritysten kasvamista keskisuuriksi, mahdollistaa
kestävää kasvua, auttaa yrityksiä uudistumaan ja
kansainvälistymään.
> Osaava, innostunut ja hyvinvoiva henkilöstö
Johdamme ja kehitämme menestymisemme kannalta
keskeisiä osaamisia. Jatkamme ketterän kulttuurin ja
uudistumista tukevan johtamisen kehittämistä yhdessä.
Rakennamme monimuotoista, yhdenvertaista ja mukaan
ottavaa työyhteisöä. Näin haluamme varmistaa
erinomaisen työntekijäkokemuksen.
> Laadukas ja tehokas toiminta
Huolehdimme kaikissa olosuhteissa
toimintavarmuudestamme ja kyberturvallisuudestamme.
Parannamme tuottavuutta yksinkertaistamalla ja
yhdenmukaistamalla prosesseja sekä varmistamalla niiden
riskienhallinnan. Kehitämme toimintamme laatua ja
tehokkuutta aktiivisesti. Hyödynnämme uudistuvan
ryhmärakenteen ja palveluverkoston edut
asiakaskokemuksen ja toimintamme tehokkuuden
parantamisessa.
> Teknologian, datan ja tekoälyn hyödyntäminen
Uudistamme tietojärjestelmiämme ja vauhditamme
pilvipalveluiden käyttöönottoa. Hyödynnämme tekoälyä
sekä asiakas- ja työntekijäkokemuksen että toimintamme
tehokkuuden parantamisessa. Modernit järjestelmät ja
pilvipalvelut mahdollistavat ketterän prosessikehityksen,
tekoäly tehostaa toimintaa ja parantaa asiakas- ja
työntekijäkokemusta, ja data tukee päätöksentekoa sekä
kilpailukykyä. Yhdessä ne luovat pohjan nopeammalle,
asiakaslähtöisemmälle ja tehokkaammalle liiketoiminnalle.
> Vahva riskienhallinta- ja compliance-kulttuuri
Hyödynnämme riskienhallintaa ja compliancea
toimintamme kehittämisessä ja johtamisessa. Korjaamme
tunnistamamme puutteet kerralla kuntoon. Huolehdimme
toimintamme sääntelynmukaisuudesta ja varmistamme
sääntelyn noudattamisen koulutuksilla ja ohjeistuksilla.
OP Pohjolan vuosi 2025 | 19

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolan vuosi 2025 | 20

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Haluamme olla parempien taloudellisten
valintojen valmentaja ja toiveikkaampien
tulevaisuuksien suunnannäyttäjä
Olemme rakentaneet suomalaista yhteiskuntaa yhdessä jo
yli 120 vuotta. Nyt maailmassa on edessä väistämättömiä
muutoksia, jotka tulevat vaikuttamaan meidän kaikkien
elämään. Samaan aikaan niissä asuu myös
mahdollisuuksia, jos osaamme tarttua niihin.
Toiveikkaampi tulevaisuus tarvitsee meidän kaikkien
panosta. Meille hyvinvointi ei ole koskaan ollut kiinni vain
rahasta, vaan myös siitä, millaisessa maailmassa saamme
elää. Tänään meillä on talouden, asumisen, varainhoidon
ja vakuuttamisen asiantuntemus sekä data, joiden avulla
voimme ottaa edelläkävijän roolin paremman
tulevaisuuden rakentamisessa kaikille. Kun me kaikki
toimimme yhdessä, sillä on vaikutusta.
Valmennamme asiakkaitamme parempaan taloudelliseen
tulevaisuuteen. Ylläpidämme paikallista elinvoimaisuutta
ihmisten, yritysten ja yhteisöjen parempaa arkea ja
tulevaisuutta tukien. Vaikutamme valtakunnan tasolla
asiakkaidemme puolesta. Toimimme merkittävässä roolissa
talouselämässä. Autamme yrityksiä toimimaan
kansainvälisillä markkinoilla. Tuemme lasten ja nuorten
hyvinvointia sekä taidetta, tiedettä ja tutkimusta miljoonilla
”
Toiveikkaampi tulevaisuus tarvitsee
meidän kaikkien panosta.
euroilla joka vuosi.
Tiedämme tien parempaan tulevaisuuteen ja kuinka sinne
kuljetaan: yhdessä yli kaikkien aikojen.
Meillä on jotain yhteistä.
OP Pohjolan vuosi 2025 | 21

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Näin luomme arvoa
Luomme arvoa asiakkaillemme,
sidosryhmillemme ja toiminta
ympäristöllemme monella tasolla.
Finanssialalla on keskeinen merkitys kansantalouden
hyvinvoinnille sekä suoraan että välillisesti. OP Pohjolan
alueelliset ja taloudelliset vaikutukset ulottuvat laajasti
ympäri Suomen.
Perustehtävämme mukaisesti edistämme omistaja-
asiakkaidemme ja toimintaympäristömme kestävää
taloudellista menestystä, turvallisuutta ja hyvinvointia yli
kaikkien aikojen.
Tarjoamme asiakaslähtöisiä ja kilpailukykyisiä tuotteita ja
palveluita huolehtien samalla toimintamme
kannattavuudesta ja vakavaraisuuden kehittämisestä.
Tuotamme välttämättömiä peruspalveluita ja
toimintamahdollisuuksia kansalaisille, yrityksille ja
yhteisöille. Rahoitamme kestävää kasvua ja
mahdollistamme vaurastumista.
Huolehdimme rahahuollon ja maksuliikenteen
toimivuudesta, tarjoamme turvaa ja ennaltaehkäisyä
vahinkojen varalta sekä edistämme vastuullista taloutta.
Pyrimme kaikella toiminnallamme lisäämään
sidosryhmiemme saamaa arvoa. Tärkeimmät
tuotoksemme luovat henkilöstöllemme hyvinvointia ja
osaamista, tuottavat erinomaista asiakaskokemusta,
vahvistavat vakavaraisuutta ja mainetta sekä edistävät
kestävää taloutta ja alueellista elinvoimaisuutta.
OP Pohjolan vuosi 2025 | 22

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolan vastuullisuusohjelma
Vastuullisuus on integroitu kiinteästi
OP Pohjolan strategiaan ja liiketoimintaan.
Vastuullisuustyötämme ohjaa OP Pohjolan
vastuullisuusohjelma ja siinä määritellyt
mitattavat tavoitteet.
Vastuullisuustyömme perustuu OP Pohjolan
perustehtävään ja arvoihin, joita asiakasomisteinen
liiketoimintamallimme tukee. Vastuullisuussitoumuksemme
kattavat useita osa-alueita, kuten ympäristövastuun,
yhteiskuntavastuun, henkilöstömme hyvinvoinnin ja
eettisen toiminnan periaatteet.
OP Pohjolan vastuullisuusohjelma ja sen tavoitteet
päivitettiin joulukuussa 2025. Päivitetty
vastuullisuusohjelma tuli voimaan vuoden 2026 alusta
alkaen. Osuuspankkien vastuullisuustyö omilla alueillaan
pohjautuu OP Pohjolan vastuullisuusohjelmaan.
Vastuullisuusohjelman päivitys 2025
Vastuullisuusohjelman ja sen tavoitteiden päivitys vastaa
jatkuvasti muuttuvaan toimintaympäristöön, kasvaneisiin
sidosryhmien odotuksiin ja lisääntyneisiin sääntelyn
vaateisiin. Lisäksi päivityksessä on huomioitu vuosina
2022–2025 voimassa olleen vastuullisuusohjelman aikana
tehty vastuullisuustyö ja siinä saavutetut tavoitteet.
Vastuullisuusohjelman rakenne säilyi ennallaan: kolme
pääteemaa ovat ilmasto ja luonto (aiemmin: ilmasto ja
ympäristö), ihmiset ja yhteisöt sekä hyvä hallintotapa.
OP Pohjolan vuosi 2025 | 23

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Uusia ja aiempaa tarkempia mittareita asetettiin jokaisen
pääteeman alle. Päästövähennystavoitteita tiukennettiin ja
tekoälyn vastuullisen käytön mittareita lisättiin.
Kansallisen huoltovarmuuden vahvistaminen nostettiin
uutena tavoitteena osaksi vastuullisuusohjelmaa hyvän
hallintotavan alle. Kestävät rahoitustuotteet, vastuullinen
sijoittaminen, paikallisten yhteisöjen tukeminen sekä
monimuotoinen ja yhdenvertainen työyhteisö säilyivät
tärkeinä tavoitteina myös päivitetyssä ohjelmassa.
Vastuullisuusohjelman päivitykseen osallistettiin laajasti eri
sidosryhmiä: hallintoa, johtoa, henkilöstöä ja OP Pohjolan
sidosryhmäfoorumin (ESG-foorumi) jäseniä. Sidosryhmien
havaintoja ja palautetta kerättiin tapaamisissa,
haastatteluissa ja eri kohderyhmille suunnatuilla kyselyillä.
OP Pohjolan päivitetty vastuullisuusohjelma hyväksyttiin
OP Osuuskunnan hallituksessa 25.11.2025 ja vahvistettiin
OP Osuuskunnan hallintoneuvostossa 4.12.2025.
Vastuullisuusohjelman teemat
> Ilmasto ja luonto
Ilmasto ja luonto -teeman tavoitteet liittyvät kestäviin
rahoitus- ja sijoitustuotteisiin, kestävään
vakuutusliiketoimintaan, asiakkaidemme ja oman
toimintamme päästöjen vähentämiseen sekä
kiertotalouteen ja luonnon monimuotoisuuteen.
Relevantit sitoumukset
> Ihmiset ja yhteisöt
Sosiaalinen vastuu ja paikallisten yhteisöjen hyvinvointi
Ilmasto ja luonto
• Partnership for Carbon Accounting Financials
(PCAF)
• Partnership for Biodiversity Accounting Financials
(PBAF)
• WWF Green Office
Ihmiset ja yhteisöt
• OP Pohjolan ihmisoikeussitoumus ja
ihmisoikeuspolitiikka
• Kansainvälisen työjärjestön (ILO) julistus työelämän
perusperiaatteista ja -oikeuksista
• YK:n Global Compact -aloite
Hyvä hallintotapa
• YK:n vastuullisen pankkitoiminnan periaatteet
(UN PRB)
• YK:n kestävän vakuuttamisen periaatteet (UN PSI)
• YK:n tukema vastuullisen sijoittamisen periaatteet
(PRI)
Lue tarkemmat kuvaukset sitoumuksistamme.
ovat toimintamme ytimessä. Ihmiset ja yhteisöt -
pääteeman tavoitteet koskevat työyhteisömme
monimuotoisuuden edistämistä, paikallisten yhteisöjen
hyvinvointia sekä yhdenvertaisia mahdollisuuksia huolehtia
omasta taloudesta.
> Hyvä hallintotapa
Hyvällä hallintotavalla haluamme varmistaa, että
saavutamme vastuullisuustavoitteemme, toimimme
vastuullisesti ja kannamme vastuumme yhteiskunnassa.
Olemme asettaneet tavoitteita datan ja tekoälyn
vastuulliselle käytölle, toimitusketjujen vastuullisuudelle,
hallinnon monimuotoisuudelle ja kansallisen
huoltovarmuuden vahvistamiselle.
Vastuullisuusohjelma tukee YK:n kestävän
kehityksen tavoitteita
Olemme kehittäneet jokaiselle tavoitteelle vähintään yhden
sen edistymistä kuvaavan mittarin. Lisäksi ohjelman
tavoitteet on linkitetty YK:n kestävän kehityksen
tavoitteisiin ja niiden alatavoitteisiin. Päivitetyn
vastuullisuusohjelman mukaiset mittarit sekä YK:n
kestävän kehityksen tavoitteet löydät osoitteesta op.fi/op-
ryhma/vastuullisuus.
Päivitetty vastuullisuusohjelma astui voimaan 1.1.2026, ja
sen mukainen raportointi toteutetaan ensimmäisen kerran
vuoden 2026 tiedoista. Tässä vuosikertomuksessa
raportoimme aikaisemman vastuullisuusohjelman mukaiset
tavoitteet ja niiden mittarit vuodelta 2025.
OP Pohjolan kestävyysraportti
löytyy sivulta 87 alkaen.
OP Pohjolan vuosi 2025 | 24

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Tuemme lasten ja nuorten hyvinvointia
Lasten ja nuorten hyvinvoinnin tukeminen
on tärkeä osa vastuullisuustyötämme.
Opetamme rahataitoja, vahvistamme
nuorten tulevaisuudenuskoa ja tarjoamme
yhdenvertaisia mahdollisuuksia
harrastamiseen ja liikuntaan.
Vuonna 2025 opetimme taloustaitoja yhteensä 100 000
(n. 71 000) lapselle ja nuorelle. Opetustyön tueksi
kehitimme uuden yläkouluikäisille tarkoitetun Mitä sun
pitää tietää rahasta -videosarjan.
Osuuspankkien toteuttamat koulu- ja oppilaitoskäynnit
ympäri Suomen ovat taloustaitotyömme kivijalka. Lisäksi
teemme yhteistyötä valtakunnallisten ja alueellisten
kumppaneidemme kanssa, kuten Nuorten Yrittäjyys ja
Talous NYT ry, Diakonissalaitoksen Taloustaitohanke ja
Historian ja yhteiskuntaopin opettajien liitto HYOL ry.
Rohkaisemme nuoria keskustelemaan rahasta ja
talousasioista siellä, missä he viettävät aikaa ja hakevat
tietoa. Julkaisimme vuonna 2025 somekanavissamme
nuorten rahataitoja vahvistamaan Money Challenge
-ohjelman, jossa nuorten keskuudessa tunnetut sosiaalisen
median vaikuttajat kilpailivat rahataidoissa.
Syksyllä 2025 julkaisimme yhdessä Helsingin yliopiston
kanssa Nuorten taloushaaveet -tutkimuksen.
Tutkimusyhteistyön tavoitteena on tuottaa uutta tietoa,
jonka avulla voidaan kehittää työkaluja nuorten
taloudellisen hyvinvoinnin parantamiseksi.
Tuemme nuorten kesätyömahdollisuuksia ja
työelämätaitoja. Kesäduuni OP:n piikkiin -kampanjassa
osuuspankit lahjoittivat vuonna 2025 kesätyön 3 200
(3 000) nuorelle erilaisissa yhdistyksissä ympäri Suomen.
Kampanjalla autamme 15–17-vuotiaita ottamaan
ensimmäisiä askeleita työelämässä ja oppimaan samalla
oman talouden hallintaa.
Kannustamme nuoria tavoittelemaan kohti tulevaisuuden
unelmiaan myös Lasten ja nuorten säätiön Dreams-
ohjelman yhteistyökumppanina. Ohjelmassa yleisölle tutut
Dreams-lähettiläät kertovat kouluvierailuilla oman
kasvutarinansa. Kouluvierailuiden ja verkkolähetysten
kautta tavoitettiin 154 000 (108 000) lasta ja nuorta
vuoden 2025 aikana.
Tuemme lasten ja nuorten yhdenvertaisia mahdollisuuksia
harrastaa ja liikkua. Tukemamme harrastustoiminnan
kautta tavoitettiin 328 000 (284 000) lasta ja nuorta
vuonna 2025. Osuuspankit tukevat alueillaan lasten
liikuntaharrastuksia esimerkiksi urheiluseurayhteistyön
kautta. Myös OP Pohjolan valtakunnalliset Hippo-
liikuntakoulut tarjoavat mahdollisuuden kokeilla maksutta
eri lajeja ja löytää mieluisa harrastus. Vuonna 2025
OP Pohjola oli mukana myös Paralympiakomitean
järjestämässä Para Junior Games -tapahtumassa.
Turvallisen urheilun ja liikkumisen edistäminen on tärkeä
painopisteemme. Olemme kouluttaneet urheiluseuroja
lajityypillisten vammojen ennaltaehkäisyssä Sporttimestari-
toiminnan kautta. Toimimme MIELI ry:n Nuori mieli
urheilussa -toiminnan yhteistyökumppanina nuorten
mielen hyvinvoinnin vahvistamiseksi.
OP Pohjolan vuosi 2025 | 25

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Vastuullisuusohjelman toteutuminen vuonna 2025
Ilmasto ja ympäristö

SDG | Alatavoite | Tavoite | Mittari | 2025 | 2024
| 13.1 | Tarjoamme asiakkaillemme kestäviä rahoitus- ja sijoitustuotteita | Tuotevalikoima kattaa kestävät rahoitus- ja sijoitustuotteet • Tavoite: Kestävien rahoitustuotteiden määrä koko sitoumuskannasta vähintään 8 miljardia euroa vuoden 2025 loppuun mennessä • Tavoite: Kestävien rahastojen* osuus kaikista rahastopääomista 60 % vuoden 2025 loppuun mennessä | 8,93 mrd. euroa | 8,61 mrd. euroa
|  | 92,0 %* 6,0 %* | 88,0 % * 4,6 % *
| 13.2 | Vähennämme luotto- ja sijoitussalkkujemme päästöjä | OP Yrityspankki on sitoutunut yritysluottosalkkujensa osalta hiilineutraalisuuteen vuoteen 2050 mennessä. Vastaava tavoite on asetettu myös Osuuspankkien yritysluotoille • Tavoite: OP Pohjolan yritysluottosalkkujen päästöjä vähennetään 25 % vuoteen 2030 mennessä vuoden 2022 tasosta OP Varainhoito on sitoutunut yhdessä OP-Rahastoyhtiön kanssa hoitamiensa rahastojen osalta hiilineutraalisuuteen** vuoteen 2050 mennessä • Tavoite: OP-rahastojen kasvihuonekaasujen päästöintensiteetin puolittaminen vuoteen 2030 mennessä verrattuna vuoteen 2019*** Keinovalikoima kattaa erilaisten kestävien sijoitus- ja rahoitustuotteiden lisäksi tavoitteita edistävien sijoituspäätöksien tekemisen sekä aktiivisen keskustelun asiakkaidemme ja sijoituskohteiden kanssa Edellytämme yhtiökohtaisia päästövähennyssuunnitelmia suurilta korkean ilmastosiirtymäriskin yhtiöiltä vuoden 2025 loppuun mennessä | Rahoitetut päästöt****: 3,91 milj. tCO2e Yritysluotot 1,82 milj. tCO2e Asuntolainat 0,20 milj. tCO2e Moottoriajoneuvot 0,21 milj. tCO2e Listatut joukkovelkakirjalainat ja osakkeet: 1,68 milj. tCO2e Vakuutus****: 0,25 milj. tCO2e Henkilöasiakkaiden ajoneuvovakuutukset 0,14 milj. tCO2e Yritysvakuutukset 0,11 milj. tCO2e OP-rahastojen päästöintensiteetti: 76,9 tCO2e/milj. USD | Rahoitetut päästöt****: 4,02 milj. tCO2e Yritysluotot 2,05 milj. tCO2e Asuntolainat 0,25 milj. tCO2e Moottoriajoneuvot 0,23 milj. tCO2e Listatut joukkovelkakirjalainat ja osakkeet: 1,49 milj. tCO2e Vakuutus****: 0,25 milj. tCO2e Henkilöasiakkaiden ajoneuvovakuutukset 0,14 milj. tCO2e Yritysvakuutukset 0,11 milj. tCO2e OP-rahastojen päästöintensiteetti: 79 tCO2e/milj. USD
* SFDR:n artikla 8 & artikla 9 rahastot. Artikla 9:n mukainen 6,0 % (4,6). ** Hiilineutraali-termi on korvattu nettonolla-termillä vuoden 2026 raportoinnista eteenpäin. *** Lähtötaso 179 tCO2e/milj. USD. **** Päästöt on laskettu PCAF-laskentatavan mukaan. Raportointikauden aikana kasvihuonekaasupäästölaskentaa on kehitetty. minkä seurauksena myös vertailuvuosille on suoritettu uudelleenlaskentoja.

OP Pohjolan vuosi 2025 | 26

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

SDG | Alatavoite | Tavoite | Mittari | 2025 | 2024
| 12.2 12.5 13.3 | Edistämme kiertotaloutta omassa ja asiakkaidemme liiketoiminnassa | Edistämme digitaalisia maksutapoja ja vaihdamme OP Pohjolan tarjoamat OP-maksukortit kierrätysmuovisiin • Tavoite: Vuoden 2026 aikana 100 % OP:n tarjoamista OP- maksukorteista on vaihdettu kierrätysmuovisiin osana normaalia korttien uusiutumisaikataulua Edistämme kiertotaloutta osana liiketoimintaamme • Tavoite: Rahoitamme kiertotalouteen liittyviä hankkeita osana kestävää rahoitusta ja käymme aktiivista keskustelua sijoituskohteidemme kanssa. Pohjola Vakuutuksen ajoneuvokorvauspalvelu lisää kiertotaloutta edistäviä toimintamalleja kannustamalla ensisijaisesti korjaamaan vaurioituneet osat aina, kun se on liikenneturvallisuus ja osien korkea laatu huomioiden mahdollista • Tavoite: Lisätty 2023 tavoite (vakuutus): Kiertotalouden osuus (korjatut & kierrätetyt kappalemäärät) ilmoitetuista vahingoista kasvaa vuodesta 2022 | 99,3 % koko korttikannasta kierrätysmuovia Korjausten osuus kaikista henkilöautojen peltiosien vahingoista 57,0 %, puskureista 46,4 % sekä tuulilaseista 44,0 % 4,7 % | 68,6 % koko korttikannasta kierrätysmuovia Korjausten osuus kaikista henkilöautojen peltiosien vahingoista 55,7 %, puskureista 40,8 % sekä tuulilaseista 40,5 % 2,2 %
| 7.2 13.2 | Olemme hiilineutraali vuoteen 2025 mennessä ** | Oman toiminnan Scope 1 ja 2 -päästöjen osalta OP Pohjola on vuonna 2025 hiilineutraali • Tavoite: Scope 1 ja 2 -päästöt 0 vuoden 2025 loppuun mennessä | 370 tCO2e* | 362 tCO2e*
| 14.1 15.5 | Edistämme luonnon hyvinvointia ja monimuotoisuutta | Tunnistamme toimintamme vaikutukset luonnon monimuotoisuuteen ja pyrimme vähentämään vaikutustamme luontokadon etenemiseen aikana • Tavoite: Biodiversiteetin osalta teemme selvityksen vuonna 2022 ja toimintasuunnitelman jatkotoimista vuonna 2023 Edistämme suomalaisen maatalouden kehittymistä sekä kannattavuuden että ympäristön kannalta kestävämmäksi • Tavoite: Lisäämme maatalousasiakkaiden kanssa työskentelevien asiantuntijoiden ja viljelijöiden osaamista rakentamalla koulutukseen liittyvää yhteistyötä kumppaniemme kanssa ja käynnistämme toimenpiteet vuoden 2023 aikana | Kehitystoimenpiteitä ja - mittareita määritelty osana vastuullisuusohjelman päivitystä Toteutimme selvityksen vesiriskien vaikutuksesta OP Pohjolan liiketoimintaan | OP Metsä biodiversiteetti- indeksi laadittiin Luontoteemaiset asiakaskeskustelut aloitettiin
* Tavoitetta asetettaessa omalle toiminnalle asetettu tavoite kattoi OP Pohjolan käytössä olevien kiinteistöjen energian kulutuksesta syntyvät päästöt. OP Pohjola päivitti päästölaskentaansa vuoden 2024 aikana, minkä myötä OP Pohjolan omistamien ja hallinnoimien työsuhdeautojen aiheuttamat päästöt olivat vuonna 2024 ensimmäistä kertaa mukana oman toiminnan päästöissä (Scope 1 ja 2). Lisäksi vuonna 2024 otettiin OP Kiinteistösijoituksen kiinteistöjen päästöt osaksi OP Pohjolan päästölaskentaa. Oman toiminnan päästöt ovat vähentyneet 98,6 % vuodesta 2021. Omien kiinteistöjen osalta OP Pohjola on tehnyt pitkäjänteistä työtä hiilestä irtautumiseen. OP Pohjolan Suomessa käyttämä ostosähkö on 100 prosenttisesti tuulivoimalla tuotettua, kaukolämpö ja -kylmä on 99 prosenttisesti uusiutuvilla tuotettua. ** Hiilineutraali-termi on korvattu nettonolla-termillä vuoden 2026 raportoinnista eteenpäin.

OP Pohjolan vuosi 2025 | 27

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Ihmiset ja yhteisöt

SDG | Alatavoite | Tavoite | Mittari | 2025 | 2024
| 5.5 8.8 | Vahvistamme yhdenvertaista, osallistavaa ja monimuotoista kulttuuria | Vahvistamme monimuotoisuutta liiketoimintojen osaamispohjassa • Tavoite: Sukupuolen edustus johtotehtävissä* vähintään 40 % vuoteen 2025 mennessä • Tavoite: Yhdenvertaisuuden kokemuksen indeksi vähintään 4,35 vuosittain (asteikko 1-5) Kokemus rekrytoinneista ja urasiirtymistä on reilu ja kannustaa jatkuvaan kehittymiseen • Tavoite: Henkilöstön kokemus monimuotoisuudesta ja yhdenvertaisuudesta urasiirtymissä ja rekrytoinneissa, henkilöstötutkimus 2025: > 4,0 (asteikko 1–5) • Tavoite: Hakijapalautteen kehitystrendi** | 38,0 % 4,39 4,11 3,60 | 38,0 % -*** 3,80 3,75
| 8.5 10.2 | Edistämme paikallisyhteisöjemme hyvinvointia | Lisäämme lasten ja nuorten hyvinvointia ja tulevaisuudenuskoa sekä tuemme nuorten työllistymistä • Tavoite: OP Pohjolan tukeman harrastustoiminnan kautta tavoitettujen lasten ja nuorten määrä, lkm 200 000/vuosi • Tavoite: OP Pohjolan tuella mahdollistetut kesätyöpaikat nuorille, lkm 2 000/vuosi | 328 000 3 200 | 284 000 3 000
| 4.4 8.3 | Tuemme oman talouden hallintaa ja edistämme taloustaitoja | Edistämme taloustaitoja, jotta kaikilla olisi tasavertaiset mahdollisuudet huolehtia omasta taloudestaan • Tavoite: Osuuspankkien ja kumppanuuksien taloustaito-opastuksissa ja -hankkeissa kohdattujen lasten ja nuorten määrä, lkm 70 000/vuosi | 100 000 | 71 000
| 10.2 | Autamme erityistä tukea tarvitsevia asiakkaitamme hoitamaan talousasioitaan | Tuemme erityistä tukea tarvitsevia asiakkaitamme hoitamaan raha- ja vakuutusasiointiaan itsenäisesti ja helposti erilaisin keinoin sekä edistämme asiakkaidemme digitaitoja • Tavoite: Kohdatut asiakkaat digitaito-opetuksissa, lkm 20 000/vuosi | 59 000 | 44 000 ****
| 10.2 | Tunnistamme toimintamme ihmisoikeusvaikutukset | Toteutamme itsearvioinnin toimintamme ihmisoikeusvaikutuksista, minkä pohjalta laadimme ihmisoikeuspolitiikan toimintamme kehittämiseksi • Tavoite: Ihmisoikeuspolitiikan luominen ja toimintasuunnitelma itsearvioinnin perusteella merkittävimpiin vaikutuksiin liittyen vuoden 2023 loppuun mennessä | Kehitystoimenpiteitä ja -mittareita määritelty osana vastuullisuusohjelman päivitystä | Tehty kehitystoimenpiteitä suunnitelman mukaisesti
* Keskusyhteisössä toimi- tai johtajasopimuksella työskentelevät henkilöt sekä osuuspankkien toimitusjohtajat. Raportointikauden aikana mittarin määritelmä muuttui, minkä seurauksena vertailuvuodelle 2024 on suoritettu uudelleenlaskenta. ** Hakija kokee tulleensa kohdelluksi reilusti rekrytointiprosessin aikana (asteikko 1–5). *** Uusi mittari on otettu käyttöön Q4/2025. Uusi mittari ei ole vertailukelpoinen aikaisemman mittarin kanssa. **** Korjattu vuoden 2024 vertailuluku. |  |

OP Pohjolan vuosi 2025 | 28

|  |  | ≡ | OP Pohjolan vuosi 2025 Toimintakertomus Kestävyysraportti Tilinpäätös Hallinnointi Tietotilinpäätös |

Hyvä hallintotapa

SDG | Alatavoite | Tavoite | Mittari | 2025 | 2024
| 13.1 13.3 | Integroimme vastuullisuuden kaikkeen liiketoimintaamme ja sen riskinottoon | Ohjaamme asiakkaitamme varautumaan ja sopeutumaan ilmastonmuutoksen erilaisiin vaikutuksiin ja niihin liittyviin riskeihin Seuraamme kestävän rahoituksen sääntelyn ja taksonomian kehittymistä, koska ne muuttavat toimintaympäristöämme ja menestymisen edellytyksiä • Tavoite: Arvioimme skenaariotyön keinoin ilmasto- ja ympäristömuutosten vaikutuksia asiakkaidemme ja OP Pohjolan menestykseen • Tavoite: Julkistamamme kestävyysraportointi on luotettavaa ja ymmärrettävää • Tavoite: Toteutamme tinkimättä rahanpesuun ja pakotteisiin liittyvät viranomaisvaateet • Tavoite: Kytkemme ESG-tekijät OP Pohjolan riskiraportointiin vuoden 2023 loppuun mennessä | OP Pohjola on arvioinut ilmastoriskien vaikutukset liiketoimintaansa skenaarioanalyyseilla. CSRD-raportti varmennettu ja julkaistu. Toimintamme on sääntelyn mukaista. ESG-tekijät on integroitu OP Pohjolan riskiraportointiin. | OP Pohjola on arvioinut ilmastoriskien vaikutukset liiketoimintaansa skenaarioanalyyseilla. Ensimmäinen CSRD- raportti varmennettu ja julkaistu 2025. Toimintamme on sääntelyn mukaista. ESG-tekijät on integroitu OP Pohjolan riskiraportointiin.
| 16.6 | Hyödynnämme dataa ja tekoälyä vastuullisesti | Julkaisemme vuosittain tiedot OP Pohjolan tietopääoman vastuullisesta käytöstä | Tietotilinpäätös vuodelta 2025 | Tietotilinpäätös vuodelta 2024
| 8.5 8.8 12.2 | Edellytämme kumppaniemme sitoutuvan hankinnan vastuullisuusperiaatteisiin | Lisäämme Supplier Code of Conduct -vastuullisuusperiaatteisiin sitoutuneiden toimittajien määrää* • Tavoite: OP Pohjolan hankintaketjujen sopimustoimittajista 100 % on sitoutunut Supplier Code of Conduct -vastuullisuus periaatteisiin vuoteen 2025 mennessä | 98,2 % | 97,1 %
| 5.5 16.6 | Lisäämme hallintomme monimuotoisuutta | OP Pohjolan osuuspankkien ja keskusyhteisön hallintoneuvostojen ja hallituksien kokoonpanoissa varmistetaan OP Pohjolan menestystä tukeva monimuotoisuus • Tavoite: Osuuspankkien ja keskusyhteisön hallintoneuvostojen ja hallituksien kokoonpanoissa sukupuolet ovat edustettuina ryhmätasolla vähintään 40 % vuoteen 2025 mennessä | Naisten osuus: Hallitus 42,0%, Hallintoneuvosto 45,0 % | Naisten osuus: Hallitus 45,5%, Hallintoneuvosto 49,6 %
| 4.7 | Kehitämme henkilöstömme vastuullisuusosaamista | Lisäämme hallintomme ja henkilöstömme vastuullisuusosaamista tarjoamalla ESG-koulutuksia • Tavoite: Lisäämme koulutustarjoamaa eri kohderyhmille • Tavoite: OP Pohjolan henkilöstö suorittaa vastuullisuusohjelmaa koskevan koulutuksen vuoden 2023 aikana | 16 800 hlöä Keskimääräinen suoritusaste 99,0 % | 17 300 hlöä Keskimääräinen suoritusaste 90,9 %
* Hankintakuluilla mitattuna. |  |  |  |

OP Pohjolan toimintakertomus ja tilinpäätös 2025 | 29

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolan
toimintakertomus ja
tilinpäätös 2025
OP Pohjolan hallituksen toimintakertomus sisältää
kestävyysraportointidirektiivin (CSRD) ja
ESRS-kestävyysraportointistandardien mukaisen
kestävyysraportin.

Hallituksen toimintakertomus .................................... | 30
Kestävyysraportti ........................................................ | 87
Tilinpäätös .................................................................. | 257

OP Pohjolan toimintakertomus 2025 | 30

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

Hallituksen
toimintakertomus

OP Pohjolan avainluvut .................................. | 32
Toimintaympäristö .......................................... | 33
Tulos ja tase ................................................... | 34
Vakavaraisuus ................................................. | 45
Riskienhallinnan keskeiset periaatteet ............ | 48
Segmenttien tulos .......................................... | 58
OP Pohjolan muut tiedot ................................ | 71

OP Pohjolan toimintakertomus 2025 | 31

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolalla jälleen vahva vuosi – liikevoitto
2 269 miljoonaa euroa

Liikevoitto 1–12/2025 | Korkokate 1–12/2025 | Tuotot yhteensä 1–12/2025 | Kulut yhteensä 1–12/2025 | CET1-vakavaraisuus 31.12.2025
2 269 milj. € | -12 % | -4 % | +7 % | 21,2 %

• Liikevoitto oli 2 269 miljoonaa euroa (2 486). Liikevoitto
laski vertailukaudesta 9 % eli 217 miljoonaa euroa.
• Korkokate laski 12 % 2 372 miljoonaan euroon (2 694).
Vakuutuspalvelutulos kasvoi 23 % 236 miljoonaan
euroon (192), ja nettopalkkiotuotot laskivat 1 % 812
miljoonaan euroon (818). Asiakasliiketoiminnan tuotot
eli korkokate, vakuutuspalvelutulos ja nettopalkkiotuotot
laskivat yhteensä 8 % 3 419 miljoonaan euroon (3 703).
• Saamisten arvonalentumisia palautui 53 miljoonaa
euroa (-96). Saamisten arvonalentumiset olivat -0,05 %
luotto- ja takauskannasta (0,09). Järjestämättömät
saamiset laskivat ja olivat 2,1 % vastuista (2,6).
• Tuotot sijoitustoiminnasta kasvoivat 16 % 659
miljoonaan euroon (567).
• Kulut yhteensä kasvoivat 7 % 2 424 miljoonaan euroon
(2 262). Kulu-tuottosuhde heikkeni ja oli 52 % (47).
• Luottokanta kasvoi 2 % 100,4 miljardiin euroon (98,9),
ja talletukset kasvoivat 4 % 80,9 miljardiin euroon
(77,7).
• CET1-vakavaraisuus oli 21,2 % (21,5), joka ylittää
sääntelyn edellyttämän minimitason 6,9 %-yksiköllä.
Vakavaraisuutta laskivat muutokset vakuuksien
hallintaprosessissa. Vuoden alussa voimaan tulleilla
EU:n vakavaraisuusasetuksen muutoksilla (CRR3) oli
vähäinen heikentävä vaikutus vakavaraisuuteen.
• Osuuspankit- segmentin liikevoitto laski 31 % 912
miljoonaan euroon (1 328). Korkokate laski 17 % 1 759
miljoonaan euroon (2 113). Saamisten arvonalentumisia
palautui 21 miljoonaa euroa (-95). Nettopalkkiotuotot
olivat 720 miljoonaa euroa (729). Kulu-tuottosuhde
heikkeni ja oli 65 % (51). Luottokanta kasvoi 1 % 71,4
miljardiin euroon (70,7), ja talletukset kasvoivat 5 %
65,9 miljardiin euroon (62,9). Hallinnoitavat varat
kasvoivat 13 % 105,5 miljardiin euroon (93,3).
• Yrityspankki- segmentin liikevoitto kasvoi 10 % 571
miljoonaan euroon (520). Korkokate kasvoi 8 %
597 miljoonaan euroon (554). Saamisten
arvonalentumisia palautui 32 miljoonaa euroa (0).
Nettopalkkiotuotot olivat 92 miljoonaa euroa (89). Kulu-
tuottosuhde oli 35 % (35). Luottokanta kasvoi 3 % 29,1
miljardiin euroon (28,3), ja talletukset kasvoivat 3 %
15,9 miljardiin euroon (15,5).
• Vakuutus- segmentin liikevoitto kasvoi 2 % 590
miljoonaan euroon (578). Vakuutuspalvelutulos kasvoi
23 % 236 miljoonaan euroon (192). Tuotot
sijoitustoiminnasta laskivat ja olivat 358 miljoonaa
euroa (382). Vahinkovakuutuksen yhdistetty kulusuhde
parani ja oli 87,7 % (92,3).
• Ryhmätoimintojen liikevoitto kasvoi 199 miljoonaan
euroon (19). Sijoitustoiminnan tuottoja, 159 miljoonaa
euroa (16), kasvattivat osakkeiden käyvän arvon
muutokset.
• OP Pohjola uudisti omistaja-asiakasetuja 1.1.2026
alkaen, kun laki finanssialan bonuskäytäntöjen
muuttamisesta astui voimaan. Uudistuksen myötä
omistaja-asiakkaat hyötyvät entistä enemmän pankki-,
varallisuudenhoito- ja vakuutuspalveluidensa
keskittämisestä: OP-bonuksia korotettiin, niitä kertyy
palveluista yhä laajemmin ja omistaja-asiakkaat voivat
halutessaan valita niiden käyttökohteet. Vuonna 2025
OP-bonusten ja kuukausimaksuttomien päivittäisten
pankkipalveluiden yhteenlaskettu arvo omistaja-
asiakkaille oli 420 miljoonaa euroa.
• Näkymät: Liikevoiton arvioidaan olevan vuonna 2026
hyvällä tasolla, mutta muodostuvan kuitenkin
pienemmäksi kuin vuoden 2025 liikevoitto. Lisätietoa
kohdassa “Näkymät”.
OP Pohjolan toimintakertomus 2025 | 32

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

OP Pohjolan avainlukuja

Milj. € | 1–12/2025 | 1–12/2024 | Muutos, %
Liikevoitto, milj. € | 2 269 | 2 486 | -8,7
Osuuspankit** | 912 | 1 328 | -31,3
Yrityspankki** | 571 | 520 | 9,8
Vakuutus | 590 | 578 | 2,1
Ryhmätoiminnot | 199 | 19 | –
Omistaja-asiakkaille kertyneet uudet OP- bonukset, milj. € | -327 | -314 | 4,4
Tuotot yhteensä | 4 639 | 4 844 | -4,2
Kulut yhteensä | -2 424 | -2 262 | 7,2
Kulu-tuottosuhde, %* | 52,2 | 46,7 | 5,5
Kulu-tuottosuhde ilman OP-bonuksia, %* | 49,0 | 43,9 | 5,1
Vahinkovakuutuksen yhdistetty kulusuhde, %* | 87,7 | 92,3 | -4,6
Oman pääoman tuotto (ROE), %* | 9,5 | 11,6 | -2,0
Oman pääoman tuotto ilman OP-bonuksia, %* | 10,9 | 13,0 | -2,1
Koko pääoman tuotto (ROA), %* | 1,11 | 1,24 | -0,13
Koko pääoman tuotto ilman OP-bonuksia, %* | 1,26 | 1,39 | -0,13
| 31.12.2025 | 31.12.2024 | Muutos, %
CET1-vakavaraisuus, %* | 21,2 | 21,5 | -0,3
Luottokanta, mrd. € | 100,4 | 98,9 | 1,5
Talletukset, mrd. € | 80,9 | 77,7 | 4,1
Hallinnoitavat varat, mrd. €*** | 105,5 | 93,3 | 13,1
Järjestämättömät saamiset vastuista, %* | 2,06 | 2,64 | -0,58
Saamisten arvonalentumiset luotto- ja takauskannasta, %* | -0,05 | 0,09 | -0,15
Omistaja-asiakkaat, 1 000 hlö | 2 136 | 2 115 | 1,0

Tuloksen vertailulukuna on käytetty vuoden 2024 vastaavien jaksojen lukuja. Tase- ja muiden
poikkileikkaustyyppisten erien vertailulukuna on käytetty vuoden 2024 lopun tilannetta, ellei toisin mainita.
* Suhdeluvun muutos on ilmaistu prosenttiyksikköinä.
** OP Varainhoito Oy, OP-Rahastoyhtiö Oy ja OP Kiinteistösijoitus Oy tytäryhtiöineen raportoidaan osana
Osuuspankit-segmenttiä 1.1.2025 lähtien. Vertailukauden 2024 tiedot on oikaistu.
*** Hallinnoitavien varojen esitystapaa on muutettu vuoden 2025 alussa. Vertailukauden tiedot on oikaistu
vastaamaan nykyistä määrittelyä.
OP Pohjolan toimintakertomus 2025 | 33

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

Toimintaympäristö
Maailmantalous palasi kasvu-uralle vuoden 2025
jälkipuolella. Ennakkoarvioiden mukaan talous kasvoi
vuonna 2025 edellisten kymmenen vuoden
keskiarvovauhtia, ja suhdannekyselyjen mukaan luottamus
talouteen koheni viimeisellä vuosineljänneksellä.
Euroalueen talous kasvoi tammi-syyskuussa 1,5 prosenttia
vuotta aiemmasta. Joulukuussa euroalueen inflaatio
hidastui vuodentakaisesta 2,3 prosentista 2,0 prosenttiin.
Osakekurssit toipuivat vuoden toisella puoliskolla kevään
kauppasotauhan aiheuttamasta notkahduksesta. Maailman
osakemarkkinoita kuvaavat indeksit olivat joulukuun
lopussa pääosin vuoden takaista tasoa selvästi
korkeammalla. Suomessa OMX Helsinki -osakeindeksi oli
30 prosenttia vuoden 2024 loppua korkeammalla.
EKP laski ensimmäisellä vuosipuoliskolla ohjauskorkojaan
neljästi. Talletuskorko aleni 2,00 prosenttiin, minkä jälkeen
ohjauskorot ovat säilyneet ennallaan. Keskeinen
asuntolainojen viitekorko, 12 kk euriborkorko, oli joulukuun
lopussa 2,24 prosenttia, kun vuoden 2024 lopussa se oli
2,46 prosenttia.
Suomessa BKT kasvoi ennakkotietojen mukaan tammi-
syyskuussa 0,2 prosenttia edellisestä vuodesta.
Suhdannetta kuvaavat luottamusindeksit nousivat vuoden
jälkipuoliskolla. Työttömyysasteen trendi nousi
marraskuussa 10,6 prosenttiin vuoden 2024 lopun 9,0
prosentista. Inflaatio hidastui joulukuussa 0,2 prosenttiin
vuoden takaisesta 0,7 prosentista. Edellisvuoteen
verrattuna asuntokauppa vilkastui, ja asuntojen hintojen
lasku hidastui.
Maailmantalouden näkymien ennakoidaan olevan vakaat.
Suomen talous on vähitellen elpymässä kohtuulliseen
vauhtiin. Geopoliittiset jännitteet varjostavat kuitenkin
maailmantalouden näkymiä ja voivat heikentää
luottamusta talouteen Suomessa.
Lainakanta oli Suomessa yhteensä joulukuussa 1,8
prosenttia suurempi kuin vuotta aikaisemmin. Lainakannan
kasvua tukivat muun muassa lainat yrityksille, lainat
julkisyhteisöille, lainat rahoitus- ja vakuutuslaitoksille sekä
opintolainat. Yritysluottojen määrä kasvoi 2,7 prosenttia
vuodentakaisesta, ja kotitalouksien luottokanta kasvoi 0,2
prosenttia viime vuoden vastaavasta ajanjaksosta.
Kulutusluottojen määrä laski 0,2 prosenttia
vuodentakaisesta.
Talletukset kasvoivat Suomessa yhteensä 7,7 prosenttia
viime vuoden vastaavasta ajanjaksosta. Yritystalletukset
kasvoivat 3,0 prosenttia, ja kotitaloustalletukset kasvoivat
4,4 prosenttia vuodentakaisesta
Suomeen rekisteröityjen sijoitusrahastojen pääomien arvo
nousi vuonna 2025 184 miljardista eurosta 202 miljardiin
euroon. Uutta pääomaa sijoitettiin yhteensä 5,6 miljardia
euroa.
BKT
määrän muutos edellisestä vuodesta, %
Lähteet: Eurostat, Tilastokeskus Kausitasoitetut sarjat
Euriborit ja ohjauskorko
%
Lähde: Suomen Pankki
Investoinnit Suomessa
määrän muutos edellisestä vuodesta, %
Lähde: Tilastokeskus
Finanssialan volyymikehitys
12 kk muutos, %
Lähteet: Suomen Pankki, Suomen Sijoitustutkimus Oy
OP Pohjolan toimintakertomus 2025 | 34

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

Tuloslaskelma ja avainlukuja

Tuloslaskelma, milj. € | 1–12/2025 | 1–12/2024 | Muutos, %
Liikevoitto | 2 269 | 2 486 | -8,7
Osuuspankit** | 912 | 1 328 | -31,3
Yrityspankki** | 571 | 520 | 9,8
Vakuutus | 590 | 578 | 2,1
Ryhmätoiminnot | 199 | 19 | —
Korkokate* | 2 372 | 2 694 | -12,0
Saamisten arvonalentumiset | 53 | -96 | —
Nettopalkkiotuotot | 812 | 818 | -0,7
Vakuutusmaksutuotot | 2 158 | 2 129 | 1,4
Vakuutuspalvelukulut | -1 814 | -1 879 | -3,4
Jälleenvakuutussopimukset | -109 | -59 | 83,8
Vakuutuspalvelutulos | 236 | 192 | 23,0
Tuotot sijoitustoiminnasta* | 659 | 567 | 16,2
Liiketoiminnan muut tuotot | 8 | 44 | -83,1
Henkilöstökulut | -1 122 | -1 081 | 3,9
Poistot ja arvonalentumiset | -152 | -146 | 4,3
Liiketoiminnan muut kulut | -1 149 | -1 036 | 11,0
Siirrot vakuutuspalvelutulokseen | 554 | 529 | 4,7
Tulokseen sisältyvät OP-bonukset | -310 | -307 | 0,9

* OP Pohjola siirsi strukturoitujen joukkovelkakirjalainatuotteiden sekä näitä taloudellisesti suojaavien johdannaisten korkoja kerryttävien erien esittämisen osaksi korkokatteen
korkokuluja vuoden 2025 aikana. Vertailukauden 2024 tiedot on oikaistu. Aikaisemmin kyseiset erät on esitetty kokonaisuudessaan tuloslaskelman kaupankäynnin nettotuotoissa.
Muutoksesta kerrotaan tarkemmin tilinpäätöksen liitetiedossa 2. Tilinpäätöksen laatimisperiaatteiden ja esittämisen muutokset.
** OP Varainhoito Oy, OP-Rahastoyhtiö Oy ja OP Kiinteistösijoitus Oy tytäryhtiöineen raportoidaan osana Osuuspankit-segmenttiä 1.1.2025 lähtien. Vertailukauden 2024 tiedot on
oikaistu.
OP Pohjolan toimintakertomus 2025 | 35

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

Avainlukuja, milj. € | 31.12.2025 | 31.12.2024 | Muutos, %
Luottokanta | 100 415 | 98 917 | 1,5
Asuntoluotot | 41 632 | 41 604 | 0,1
Kuluttajaluotot* | 12 161 | 12 143 | 0,1
Yritysluotot* | 28 711 | 27 907 | 2,9
Asuntoyhteisöluotot** | 11 009 | 10 619 | 3,7
Muut yritys- ja yhteisöluotot*/*** | 6 902 | 6 644 | 3,9
Takauskanta | 3 411 | 3 404 | 0,2
Muut vastuut | 14 046 | 13 219 | 6,3
Talletukset | 80 855 | 77 653 | 4,1
Hallinnoitavat varat**** | 105 494 | 93 284 | 13,1
Rahastot | 44 992 | 40 383 | 11,4
Suorat sijoitukset***** | 40 644 | 34 699 | 17,1
Vakuutussäästöt | 19 859 | 18 202 | 9,1
Taseen loppusumma | 164 841 | 161 168 | 2,3
Sijoitusomaisuus | 27 359 | 23 537 | 16,2
Vakuutussopimusvelat | 11 613 | 11 796 | -1,5
Yleiseen liikkeeseen lasketut velkakirjat | 31 315 | 33 198 | -5,7
Oma pääoma | 19 729 | 18 110 | 8,9

* Vuoden 2025 ensimmäisellä vuosineljänneksellä asiakasluokittelua on päivitetty tarkentamalla henkilö- ja
yritysasiakkaiden määrittelyä. Vertailuvuoden 31.12.2024 luvut on oikaistu vastaamaan uutta asiakasluokittelua
ja ovat vertailukelpoisia vuoden 2025 lukujen kanssa.
** Asuntoyhteisöluotot sisältää asunto-osakeyhtiöt ja asuntosijoitusyhtiöt.
*** Muut yritys- ja yhteisöluotot sisältää mm. julkisyhteisöt, pankit ja rahoituslaitokset sekä voittoa
tavoittelemattomat yhteisöt.
**** Hallinnoitavien varojen esitystapaa on muutettu vuoden 2025 alussa. Vertailukauden tiedot on oikaistu
vastaamaan nykyistä määrittelyä.
***** Suorat sijoitukset sisältää muut kuin rahastot ja vakuutussäästöt (osakkeet ja johdannaiset, strukturoidut
tuotteet sekä joukkovelkakirjalainat).
OP Pohjolan toimintakertomus 2025 | 36

|  |  | ≡ | OP Pohjola vuonna 2025 Toimintakertomus Kestävyysraportti Tilinpäätös Hallinnointi Tietotilinpäätös |

Tammi–joulukuu
OP Pohjolan liikevoitto oli 2 269 miljoonaa euroa (2 486). Liikevoitto laski vertailukauden
ennätystasosta 8,7 prosenttia. Asiakasliiketoiminnan tuotot eli korkokate,
nettopalkkiotuotot ja vakuutuspalvelutulos laskivat yhteensä 7,7 prosenttia 3 419
miljoonaan euroon (3 703). Kulu-tuottosuhde heikkeni ja oli 52,2 prosenttia (46,7).
Omistaja-asiakkaille kertyneet uudet OP-bonukset kasvoivat 4,4 prosenttia 327
miljoonaan euroon.
Korkokate laski 12,0 prosenttia 2 372 miljoonaan euroon markkinakorkojen laskettua.
Osuuspankit-segmentin korkokate laski 16,8 prosenttia 1 759 miljoonaan euroon ja
Yrityspankki-segmentin kasvoi 7,7 prosenttia 597 miljoonaan euroon. OP Pohjolan
luottokanta kasvoi 1,5 prosenttia 100,4 miljardiin euroon ja talletukset 4,1 prosenttia 80,9
miljardiin euroon. Kotitalouksien talletukset kasvoivat 4,9 prosenttia 50,0 miljardiin
euroon. Asiakkaat nostivat tilikaudella uusia luottoja 27,2 miljardia euroa (22,2).
Saamisten arvonalentumisia palautui 53 miljoonaa euroa erityisesti asiakkaiden
parantuneen taloudellisen tilanteen seurauksena ja vastuiden poismaksujen seurauksena.
Vertailukaudella saamisten arvonalentumisia oli 96 miljoonaa euroa. Lopullisia
luottotappioita oli 94 miljoonaa euroa (200). Tappiota koskeva vähennyserä oli tilikauden
lopussa 677 miljoonaa euroa (824), josta johdon harkintaan perustuvia lisävarauksia oli 58
miljoonaa euroa (77). Järjestämättömät saamiset laskivat ja olivat 2,1 prosenttia (2,6)
vastuista. Saamisten arvonalentumiset luotoista ja muista saamisista olivat -0,05
prosenttia (0,09) luotto- ja takauskannasta.
Nettopalkkiotuotot olivat 812 miljoonaan euroa (818). Maksuliikkeen nettopalkkiotuotot
kasvoivat 4 miljoonaa euroa 239 miljoonaan euroon. Asunnonvälityksen nettopalkkiotuotot
laskivat 7 miljoonaa euroa 50 miljoonaan euroon.
Vakuutuspalvelutulos kasvoi 23,0 prosenttia 236 miljoonaan euroon. Vertailuvuonna
sääilmiöihin liittyvät vahingot kasvattivat korvauskuluja. Vakuutuspalvelutulos sisältää
liiketoiminnan kuluja 554 miljoonaa euroa (529). Vahinkovakuutuksen nettomaksutuotot,
sisältäen jälleenvakuutuksen osuuden, kasvoivat 2,3 prosenttia 1 800 miljoonaan euroon.
Nettokorvauskulut jälleenvakuutuksen osuuden jälkeen laskivat 7,9 prosenttia 1 028
miljoonaan euroon. Vahinkovakuutuksen yhdistetty kulusuhde parani 87,7 prosenttiin
(92,3).
Tuotot sijoitustoiminnasta eli sijoitustoiminnan nettotuotot, vakuutuksen
nettorahoituskulut ja tuotot kaupankäyntitarkoituksessa pidettävistä rahoitusvaroista
kasvoivat yhteensä 16,2 prosenttia 659 miljoonaan euroon. Sijoitustoiminnan nettotuotot
ja nettorahoituskulut yhdessä kertovat vakuutustoiminnan sijoitustoiminnan
tuloksellisuuden. OP Pohjolan vakuutusyhtiöiden yhteenlaskettu sijoitusten tuotto käyvin
arvoin oli 3,9 prosenttia (7,6).
Käypään arvoon tulosvaikutteisesti kirjattavien rahoitusvarojen eli saamistodistusten,
osakkeiden ja johdannaisten nettotuotot olivat yhteensä 1 540 miljoonaa euroa (1 975), ja
sijoitussopimusvelkojen nettotuotot olivat yhteensä -748 miljoonaa euroa (-851).
Vakuutuksen nettorahoituskulut olivat 297 miljoonaa euroa (727).
Pankkitoiminnan kaupankäyntitarkoituksessa pidettävien rahoitusvarojen nettotuotot
kasvoivat 160 miljoonaan euroon (146) johdannaisten arvonmuutosten seurauksena.
Liiketoiminnan muut tuotot olivat 8 miljoonaa euroa (44). Liiketoiminnan muita tuottoja
laski potilasvakuutuksen täysomavastuisten sopimusten saamisten arvostuksen oikaisu 23
miljoonaa euroa.
Kulut yhteensä kasvoivat 7,2 prosenttia 2 424 miljoonaan euroon. Henkilöstökulut
kasvoivat 3,9 prosenttia 1 122 miljoonaan euroon. Kasvuun vaikuttivat henkilöstömäärän
kasvu ja palkankorotukset. OP Pohjolan henkilömäärä kasvoi lähes 400 henkilöä.
Henkilömäärä kasvoi myynnin ja asiakaspalvelun, palvelujen kehittämisen sekä
riskienhallinta- ja compliance-toimintojen tehtävissä. Lisäeläkevastuun purkaminen laski
henkilöstökuluja 20 miljoonaa euroa. Poistot ja arvonalentumiset aineellisista ja
aineettomista hyödykkeistä laskivat 4,3 prosenttia 152 miljoonaan euroon. Liiketoiminnan
muut kulut kasvoivat 11,0 prosenttia 1 149 miljoonaan euroon. ICT-kulut olivat 591
miljoonaa euroa (514). Kehittämisen kuluvaikutus oli 423 miljoonaa euroa (349), ja
aktivoidut kehittämismenot olivat 53 miljoonaa euroa (58). Viranomaismaksut olivat
17 miljoonaa euroa (16). EU:n yhteinen kriisinratkaisuneuvosto (Single Resolution Board,
SRB) ei kerännyt pankeilta vakausmaksuja vuodelta 2025.
Tulokseen sisältyvät OP-bonukset omistaja-asiakkaille, 310 miljoonaa euroa (307), on
jaettu OP-bonusten kertymisen perusteella korkotuottoihin 149 miljoonaa euroa (160),
korkokuluihin 92 miljoonaa euroa (82), sijoitusrahastojen palkkiotuottoihin 53 miljoonaa
euroa (48) ja vakuutuspalvelutulokseen 16 miljoonaa euroa (17).
OP Pohjolan toimintakertomus 2025 | 37
<